text:
Ikhompyutha
Ikhompyutha ngu-matshini (ubukhulu becala uhamba ngombane) okwaziyo ukuthatha ulwazi (ngamanye amagama i-input), ukwenza umsebenzi othile okanye ukwenza utshintsho kolo lwazi lukhoyo ngelo xesha (oku kubizwa ngokuba yi-process), ukuze kudidiyelwe ulwazi olutsha olubizwa ngokuba yi-output). Iikhompyutha zibekho kakhulu kwimbali yoluntu. Imizekelo yeekhompyutha zamandulo zii-astrolabe kunye nee-abacus. Mine imigaqo yokusebenza kwekhompyutha, yile: i-inputting, kukungeniswa kolwazi kwikhompyutha; i-outputting, ukugcinwa nokusetyenzwa kolwazi olungenisiweyo. Zizo zone ke iindlela zokunceda ukuba isebenze ikhompyutha.
Iikhompyutha zangoku zahluke kakhulu kwiikhompyutha zamandulo. Ezi zikhoyo ziimatshini ezisebenzisa amandla ombane ngakumbi. Kangangakuba ziyakwazi ukwenza izigidi-gidi zokubala ngomzuzwana ngamnye. Uninzi lwabantu lusebenzisa i-personal computer emakhayeni abo okanye kwiindawo abasebenza kuzo. Iikhompyutha zibaluleke kakhulu kwiintlobo-ntlobo zemisebenzi ngokwahlukana kwayo, apho i-automation kuyinto ebaluleke kakhulu. eminye imizekelo kukulawula ii-traffic lights, ii-vehicle computers, iinkqubo zokhuseleko, ii-washing machines kunye nee-digital televisions.
Umntu (obizwa ngokuba yi-user okanye ngamanye amaxesha abe yi-wetware) angayilawula ikhompyutha ngokuyixelela (ukuyalela) ukuba yenze izinto ezithile. Ezinye iindlela zokulawula ikhompyutha zikwi-input device njengezi: i-keyboard, i- mouse, amaqhosa, i-touch screen. Ezinye iikhompyutha ezintsha kraca zisenokulawulwa ngemiyalelo eyenziwa ngelizwi okanye ngezijekulo ezenziwa ngezandla okanye ngezijekulo ezenzeka ebuchotsheni zisenzeka ngee-electrodes ezityalwe ebuchotsheni okanye ezihamba ngemithambo.
Iikhompyutha zisenokwenzelwa ukuba zenze nantoni na engolwazi. Iikhompyutha zisetyenziselwa ukulawula iifektri, nebezisoloko zilawulwa ngabantu kwiminyaka egqithileyo. Zikwakho nasemakhaya, apho zisetyenziswa kwizinto ezifana nokumalela ingoma, ukufunda iindaba, nokubhala.
Iikhompyutha zanamhlanje ziimatshini ezihamba ngoombane. Ikhompyutha ibaluleke kuphela xa inazo zombini i-hardware kunye ne-software. I-hardware yingqokolela yezi zinto sizibona ngamehlo sitsho sithi nantsi ikhompyutha - umzekelo, i-keyboard, i-mouse, i-screen, i-tower, kunye nee-circuits ezingaphakathi kuyo. I-Software yi-program yeekhompyutha, (ezinemiyalelo yakwamathematika). I-software isebenzisa i-hardware, xa kanye loo mntu uyisebenzisayo eyinika imiyalelo ize yona iyitshintshe ibe sisiphumo esilulutho eluntwini.
Iikhompyutha zisenokwenziwa ukuze zikwazi ukwenza phantse nantonina enolwazi. Iikhompyutha zisetyenziswa ukulawula iifektri, ezazisoloko zilawulwa ngabantu. Zikwakho nasekhaya, apho zisetyenziswa kwizinto ezifana nokumamela umculo, ukufunda iindaba, kwanokubhala.
Iikhompyutha ezininzi zanamhlanje zenza iintlobo zokubala ezizigidi-gidi. Zenza izibalo zemathematika imathematika ngokukhawuleza kodwa iikhomptha azikwazi "kucinga" zona ngokwazo. Zilandela nje imiyalelo kwii-programs zazo.
Iikhompyutha programs zenzelwe okanye zibhalwa zii-programmers zekhompyutha. Ii-programmers ezimbalwa zizibhala ngolwimi oluqondwa ziikhompyutha ii-programs olo lwimi lwaziwa ngokuba y-i-machine code. Ii-programs ezininzi zisebenzisa ulwimi lwe-programming olunjenge-C++, i-Java, kunye nePython. Ezii ntlobo zeelwimi lwe-programming zifana kakhulu nolwimi oluthethayo nolubhalayo mihla le. I-program ebizwa ngokuba yi-compiler iguqulela imiyalezo yalowo uyisebenzisayo iyise kwi-binary code (i-machine code) eyakuthi ikhompyutha iyiqonde ize yenze oko kufunekayo.
Contents
Imbali ngeekhompyutha[tshintsha | edit source]
Inkcazo[tshintsha | edit source]
Ikhompyutha ngumatshini ohamba ngombane onceda ekubeni kubelula ukusombulula iingxaki ngokukhawuleza nangokulula. Isombulula iingxaki ngokwemiyalelo eyinikwe nguloo msebenzisi wayo obizwa ngokuba zii-programs okanye i-software. Ngumatshini o-digital(osebenzisa ii-binary digits) nosetyenziswa kuwo onke amacandelo ophando.
I-Automation[tshintsha | edit source]
Uluntu lunengxaki nge-maths. Uzuyiqonde loo nto, khawuzame ukubala u-584 x 3,220 ngentloko. kunzima ukukhumbula onke amanqanaba! Abantu benza izixhobo zokubanceda ukuze bakhumbule okokuba bebemi phi na kwezi ngxaki ze-maths. Enye ingxaki abanayo abantu yeyokokuba kufuneka baphinda-phinde besebenzana nale ngxaki amaxesha ngaxesha. Umntu osebenza ethilini kufuneka ayibale ngentloko itshintshi yabantu yonke imihla, okanye ayibale ephepheni. yonke loo migudu itya ixesha elininzi kwaye angade enze iimpazamo kuloo nto. Ngoko ke, abantu benza ii-calculators ezizakuphinda-phinda ziwenza lo msebenzi. Le ndawo kwi-compyutha ibizwa ngokuba y"i-history of automated calculation," intetho eshunqulelwe kakuhle kule ithi "imbali yeematshini eyenza kubelula kum ukuphinda-phinda ndisenza lengxaki ye-maths ngaphandle kokwenza iimpazamo."
I-abacus, i-slide rule, i-astrolabe kunye ne-Antikythera mechanism (ezimihla yazo yalathwa kwiminyaka ye-150-100 BC) yimizekelo yeematshini ze-automated calculation.
I-Programming[tshintsha | edit source]
Template:Main Abanye abantu abafuni matshini ozakuphinda-phinda usenza into enye ngalo lonke ixesha. Imizekelo, ibhokisi yomculo ngumatshini odlala umculo omnye rhoqo. Abanye abantu bafuna ukuba bakwazi ukuwuxelela umatshini wabo ukuba wenze izinto ezahlukileyo. Umzekelo, bafuna ukuyixelela ibhokisi yeengoma ukuba idlale ingxubevange yeengoma ngalo lonke ixesha. Baafuna ukuba bakwazi uku-programa ibhokisi yeengoma - bakwazi ukuyinika imiyalelo yokwenza ingxubevange yomculo. Eli candelo lembali yekhompyutha libizwa ngokuba y"i-history of programmable machines" intetho entle ephuma kwintetho ethi "Imbali yeematshini endinokuzinika imiyalelo yokokuba zenze ingxubevange yezinto ukuba nje ndiyakwazi ukuthetha ulwimi lwazo."
Omnye wemizekelo yokuqala yokwakhiwa kwazo yeyesakhiwo sikaHero of Alexandria (c. 10–70 AD). Waakha i-mechanical theater eyadlala umdlalo owathatha ishumi lemizuzu, kwaye lo mdlalo wawusenziwa nge-complex system yeentambo okanye iiruphu kunye nezigubhu okanye ii-drums. Ezi-ruphu nee-drums zazilulwimi lwematshini- zaziyalela ukuba mayenze ntoni, iyenze nini na loo nto imatshini. Abanye abantu baathi le yimatshini yokuqala e-programmable.[1]
Iingcali zezembali azivumelani ngomba omalunga nokokuba ingaba zeziphi na iimatshini zokuqala ezaba z "iikhompyutha". Abaninzi bathi y"i-castle clock", i-astronomical clock eyenziwa ngu-Al-Jazari ngo-1206, yeyokuqala ukwaziwa programmable analog computer. Abanye bathi ikhompyutha yokuqala yeenziwa ngu-Charles Babbage.[2] u-Al - Jazari's waabonisa i-zodiac, i-solar kunye ne-lunar orbits, i-crescent moon emile njengenyanga i-pointer eyayihamba inqumla indlela eya egayithini eyayisenza iingcango ezazivuleka qho ngeyure, [3][4] kunye neemvumi ezazingathi zirobots ezintlanu ezazidlala umculo xa zibethwa nge-lever. Ubude bemini nobusuku bungatshintshwa (AKA re-programmed) yonke imihla ukuze kujongelwe ingqalelo ukutshintsha kobude bemini nobusuku unyaka wonke. [2] U-Ada Lovelace waziwa nje ngomntu wokuqala ukuba yi-programmer.[5][6][7]
Ixesha le-khompyu-ting[tshintsha | edit source]
Kwathi xa kuphela ixesha le-Middle Ages, abantu eYurophu bacinga okokuba i-math ne-engineering zibaluleke kakhulu. Ngo-1623, uWilhelm Schickard weenza i-mechanical calculator. Baza ke abanye abantu bakwaseyurophu balandela ekhondweni ngokuthi benze ezinye ezininzi ii-calculators. Zazingezo khompyutha zanamhlanje kuba umsebenzi wazo yayikukubala kuphela, ukudibanisa okanye ukongeza inani kwelinye, ukuthabatha okanye ukucutha inani kwelinye, kwanokuphinda-phinda inani ngelinye - wawungenakuyitshintsha into eziyenzileyo uzenze zenze enye into enjengokuba uzenze zidlale i-Tetris. Ngenxa yoku sithi zazingekho-programmable.
Ngo-1801, uJoseph Marie Jacquard wasebenzisa i-punched paper cards xa exelela i-textile loom yakhe okokuba hlobo luni lwe-pattern olumelwe kukolukwa. wayesenokusebenzisa amakhadi e-punch ukuxelela i-loom ukuba yenze ntoni na, kwaye wayesenokuwatshintsha amakhadi e-punch, oko kuthethe okokuba wayesenokuyi-programa i-loom ukuze yoluke ipattern ayifunayo. Oko kuthetha okokuba i-loom yayi-programmable.
U-Charles Babbage wafuna umatshini ofana nalo kodwa ke wona ube ngumatshini okwaziyo ukubala. Wawubiza ngokuba y-"i-Analytical Engine".[8] Kwathi kuba u-Babbage wayengamali yanelelyo wasoloko eyitshintsha i-design yakhe xa athe wanombono ongcono, zange ayakhe i-Analytical Engine yakhe.
Kwathi ngokuya kuhamba ixesha, zaya zithandwa ngokya zithandwa iikhompyutha. Kwaba yinto ehamba yodwa ekuqaleni. Kungokuba abantu baya bekruquka kukusoloko besenz ainto enye ngalo lonke ixesha. Khawufan'ucinge xa unokuhla ubhala izinto kwikhadi le-index ubomi bakho bonke,uzigcina, uze uphinde kwakhona uhambe uyekuzifuna. I-U.S. Census Bureau yango-1890 yayinamakhulu-khulu abantu ababesenza loo nto nje kuphela. Baakruquka abantu de banodandatheko, de bathi, "Kufanel'ukuba kubekho indlela elula yokwenza le nto." Kwaza ke ngoko kwakho mntu uthile ukrelekrele ngengqondo owazama indlela yokwenza okokuba iimatshini zenze umsebenzi omninzi. U-Herman Hollerith wazama ukujonga okokuba angawenza njani na umatshini ongakwazi ukwengeza ulwazi oluqokolelwe yi-Census bureau. I-Computing Tabulating Recording Corporation (eyathi kamva yayi-IBM) yenza ii-matshini zakhe, kwaye wonke umntu wayonwabela loo nto. Bazonwabela de imatshini zabo zophuka, zaxinga, zaza zafuna ukulungiswa. kundeli lixa ke i-Computing Tabulating Recording Corporation yaqala ukufuna inkxaso ye-tech.
Ngenxa yeematshini ezinje nezi, kwaqala kwakho iindlela ezintsha zokuthetha nezi matshini, kwaba ke kukuzalwa kweekhompyutha njengokuba sele sizibona.
Iikhompyutha ze-Analog ne-Digital[tshintsha | edit source]
Kanye kwisiqinga seminyaka yenkulungwane yama-20, zaqala iingcali ukusebenzisa iikhompyutha, ubukhulu becala boyena nobangela kukuba iingcali zinomsebenzi omninzi we-math abafunisela ngayo kwaye bafuna ukuchitha ixesha elininzi becinga ngemfihlelo yehlabathi endaweni yokuchitha ixesha labo bedibanisa amanani. Umzekelo, ukuba bazakwenza umsitho werocket ship, bekufuneka benze i-math eninzi ukuze baqiniseke okokuba i-rocket isebenza kakuhle.
Ngoko ke babezibeka ndawonye iikhompyutha. Ezi khompyutha zazisebenzisa iicircuits zeanalog, ezazisenza okokuba zi-programwe nzima kakhulu. Kwaza ke ngee-1930s, benza ii-khompyutha zedigital, ezathi zenza kwalula ukuzi-programa.
Iikhompyutha ezikumgangatho ophakamileyo[tshintsha | edit source]
Iingcali ziye zafunisela okokuba zingazenza njani na iikhomputha ezi-digital ngeminyaka yoo-1930 neyoo- 1940. Iimbali zeenza inqwaba yeekhompyutha ezi-digital, bathi besazenza njalo, bazama ukujonga okokuba bangazibuza njani na imibuzo efanelekileyo ukuze bafumane eyona yona kuzo. Nazi iikhompyutha zeNazi ezimbalwa abazakhayo:
Template:Immpawu zokuqala kwikhompyutha
- I-electromechanical kaKonrad Zuse ii-"Z machines". IZ3 (1941) ngumatshini wokuqala ukusebenza nowawusebenzisa izibalo zebinary arithmetic. Izibalo ze-Binary zithetha ukusebenzisa u-"ewe" no-"hayi." ukuze kudityaniswe amanani ndawonye. Usenokuyi-program-a. Ngo-1998 i-Z3 yaabonwa okokuba
- ↑ "Heron of Alexandria". http://www.mlahanas.de/Greeks/HeronAlexandria2.htm. Retrieved 2008-01-15.
- ↑ 2.0 2.1 Template:Citation
- ↑ Howard R. Turner (1997), Science in Medieval Islam: An Illustrated Introduction, p. 184, University of Texas Press, ISBN 0-292-78149-0
- ↑ Donald Routledge Hill, "Mechanical Engineering in the Medieval Near East", Scientific American, May 1991, pp. 64-9 (compare Donald Routledge Hill, Mechanical Engineering)
- ↑ Template:Harvnb.
- ↑ Phillips, Ana Lena (November–December 2011) "Crowdsourcing gender equity: Ada lovelace day, and its companion website, aims to raise the profile of women in science and technology" American Scientist 99 (6): 463
- ↑ Template:Citation.
- ↑ Don't confuse the Analytical Engine with Babbage's difference engine which was a non-programmable mechanical calculator.


c: text/html

text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
1 Ke kaloku kwathi ngonyaka wamashumi amathathu, ngenyanga yesine, ngomhla wesihlanu enyangeni leyo, ngoxa ndandiphakathi kwabantu abathinjiweyo+ ngakuMlambo iKebhare,+ amazulu avuleka+ ndaza ndabona imibono kaThixo.+
2 Ngomhla wesihlanu enyangeni leyo, oko kukuthi, ngonyaka wesihlanu wokuthinjwa kukaKumkani uYehoyakin,+
3 ilizwi likaYehova lafika+ ngokungqalileyo kuHezekile+ unyana kaBhuzi umbingeleli kwilizwe lamaKhaledi+ ngakuMlambo iKebhare, yaye isandla sikaYehova saba phezu kwakhe apho kuloo ndawo.+
4 Yaye ndabona kusiza umoya ovuthuzayo+ uvela ngasemntla, ingqimba enkulu yelifu+ nomlilo odangazelayo,+ kwaye laliqaqambile macala onke, naphakathi kwawo kwakuphuma okuthile okukhangeleka ngathi ngumxube wegolide nesilivere, kuphuma phakathi emlilweni.+
5 Phakathi kwawo ke kwakukho oko kwakufana nezidalwa eziphilayo ezine,+ yaye le yindlela ezazikhangeleka ngayo: zazifana nomntu wasemhlabeni.
6 Ngasinye kuzo sasinobuso obune,+ yaye ngasinye sinamaphiko amane.+
7 Kwaye iinyawo zazo zazithe tse, nentende yeenyawo zazo yayinjengentende yenqina lethole lenkomo;+ yaye zazikhazimla njengokubengezela kobhedu olumenyezelisiweyo.+
8 Zazinezandla zomntu ngaphantsi kwamaphiko azo emacaleni azo omane,+ yaye zone zazinobuso bazo namaphiko azo.+
9 Amaphiko azo ayehlangene elinye kwelinye. Zazingajiki ekuhambeni kwazo; zazihamba ngasinye ziye ngqo phambili.+
10 Ke yona imfano yobuso bazo, zone zazinobuso bomntu+ kunye nobuso bengonyama+ ngasekunene,+ yaye zone zazinobuso benkunzi yenkomo+ ngasekhohlo;+ kanjalo zone zazinobuso bokhozi.+
11 Babunjalo ke ubuso bazo. Namaphiko azo+ ayolulelwe phezulu. Ngasinye sasinamabini ehlangene, namabini awayegubungele imizimba yazo.+
12 Yaye zazihamba ngasinye siye ngqo phambili.+ Naphi na apho umoya wawutyekela ukuya khona, zazihamba ziye.+ Zazingajiki ekuhambeni kwazo.+
13 Ke yona imfano yezidalwa eziphilayo, imbonakalo yazo yayinjengamalahle avuthayo omlilo.+ Kwakukho into ebonakala ngathi sisikhuni somlilo+ esitshangazayo phakathi kwezidalwa eziphilayo, kwaye umlilo wawuqaqambile, kuphuma umbane emlilweni lowo.+
14 Yaye zona izidalwa eziphilayo zazihamba zize zibuye njengombane.+
15 Njengoko ndibona izidalwa eziphilayo, kaloku, khangela! kwakukho ivili elinye emhlabeni ecaleni kwezinto eziphilayo,+ ngakubuso obune baso ngasinye.+
16 Ke yona imbonakalo yamavili+ nokwakhiwa kwawo, kwakunjengokubengezela kwekrizolite;+ yaye omane ayefana. Yaye imbonakalo yawo nokwakhiwa kwawo kwakungathi livili elingaphakathi kwevili.+
17 Ekuhambeni kwawo ayehamba aye kumacala awo amane.+ Ayengajikeli kwelinye icala xa ehamba.+
18 Ke zona iirim zawo, zaziphakame ngohlobo oloyikekayo; yaye iirim zawo zone zazizele ngamehlo macala onke.+
19 Kwaye zakuhamba izidalwa eziphilayo, amavili ayehamba ecaleni lazo, naxa izidalwa eziphilayo ziphakanyisiwe emhlabeni, ayephakama namavili.+
20 Naphi na apho umoya wawutyekela ukuya khona, zazisiya khona; namavili ayephakanyiswa ngokusondeleyo ecaleni kwazo, kuba umoya wezidalwa eziphilayo wawusemavilini.
21 Zakuhamba, nawo ayehamba; naxa zisima ngxi, nawo ayesima ngxi; naxa ziphakanyisiwe emhlabeni, amavili ayephakanyiswa ngokusondeleyo ecaleni kwazo, kuba umoya wezidalwa eziphilayo wawusemavilini.+
22 Phezu kweentloko zezidalwa eziphilayo kwakukho into efana nesibhakabhaka+ njengokubengezela komkhenkce owoyikekayo, yoluliwe phezu kweentloko zazo.+
23 Yaye phantsi kwesibhakabhaka eso amaphiko azo ayethe tye, elinye liye kwelinye. Ngasinye sasinamaphiko amabini asigubungeleyo kweli cala namabini asigubungeleyo kwicala elingaphaya lemizimba yazo.
24 Ndasiva ke isandi samaphiko azo, isandi esinjengesamanzi amaninzi,+ njengesandi saLowo unguSomandla, xa zihamba, isandi soqhushululu,+ njengesandi sabamise iinkampu.+ Zakuma ngxi, zaziwathoba amaphiko azo.
25 Kwabakho ke ilizwi ngentla kwesibhakabhaka esasiphezu kwentloko yazo. (Zakuma ngxi, zaziwathoba amaphiko azo.)
26 Yaye ngentla kwesibhakabhaka esasiphezu kwentloko yaso kwakukho into eyayinembonakalo yelitye lesafire,+ ifana netrone. Phezu koko kwakufana netrone+ kwakukho into efana nothile onembonakalo enjengeyomntu wasemhlabeni phezu kwayo.+
27 Ndabona okuthile okubengezela+ njengomxube wegolide nesilivere, njengembonakalo yomlilo macala onke ngaphakathi apho,+ ukususela embonakalweni yesinqe ukwenyusa; ukususela embonakalweni yesinqe kuhle ndabona okuthile okwakubonakala njengomlilo, yaye wayeqaqambile macala onke.
28 Kwakukho into eyayibonakala njengesaphetha+ ebakho kwingqimba yelifu mini ngemvula. Leyo yindlela okwakubonakala ngayo ukuqaqamba oko kujikelezileyo. Yayiyimbonakalo efana neyobuqaqawuli bukaYehova.+ Xa ndakubonayo oku, ndandula ke ndawa ngobuso,+ ndaza ndaliva nelizwi lalowo uthethayo.
Yithumele
Yithumele
Hezekile 1
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=26&Chapter=1&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D1%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
Ngaba Uhambisana Nentlangano KaYehova?
“Amehlo kaYehova aphezu kwabo bangamalungisa.”
1. Yiyiphi intlangano eyathabathel’ indawo uSirayeli owexukileyo yaza yabizwa ngegama likaYehova? (Jonga umfanekiso osekuqaleni.)
NGUYEHOVA owaseka ibandla lamaKristu ngenkulungwane yokuqala noye wabuyisela unqulo lokwenyaniso kule mihla. Njengoko sele kubonisiwe kwinqaku elingaphambili, endaweni yesizwe sikaSirayeli esiwexukileyo, yaba ngabalandeli bakaKristu bokuqala ababizwa ngegama likaYehova. Le ntlangano intsha, eyayithandwa nguThixo, yasinda xa kwatshatyalaliswa iYerusalem ngo-70 C.E. (Luka 21:20, 21) Ezo ziganeko zenkulungwane yokuqala zazibonisa into eyayiza kwenzeka kubakhonzi bakaYehova kule mihla yethu. Inkqubo kaSathana iza kutshatyalaliswa kungekudala, kodwa intlangano kaThixo iza kusinda. (2 Tim. 3:1) Yintoni esiqinisekisayo ngaloo nto?
2. Wathini uYesu ‘ngembandezelo enkulu,’ ibe iza kuqalisa njani?
2 Xa wayethetha ngokupheliswa kwale nkqubo yezinto, uYesu wathi: “Kuya kubakho imbandezelo enkulu ekungazange kubekho injengayo ukususela ekuqaleni kwehlabathi de kube ngoku, nekungasayi kubakho injengayo kwakhona.” (Mat. 24:3, 21) Le mbandezelo iza kuqalisa xa uYehova esebenzisa amagunya ezopolitiko ukutshabalalisa “iBhabhiloni Enkulu,” ingqokelela yazo zonke iicawa zonqulo lobuxoki. (ISityhi. 17:3-5, 16) Yintoni eza kulandela emva koko?
UKUHLASELA KUKASATHANA KUKHOKELELA KWIARMAGEDON
3. Emva kokutshatyalaliswa konqulo lobuxoki, yintoni eza kwenzeka kubakhonzi bakaYehova?
3 Emva kokutshatyalaliswa konqulo lobuxoki, uSathana nehlabathi lakhe baza kuhlasela abakhonzi bakaYehova. Xa iprofeta ‘ngoGogi welizwe lakwaMagogi,’ iBhayibhile ithi: “Uya kungena njengesaqhwithi. Uya kuba njengelifu ekugubungeleni ilizwe, wena nawo onke amabutho akho nezizwana ezininzi ezikunye nawe.” Ekubeni amaNgqina kaYehova engenazixhobo zakulwa ibe engabantu boxolo, aya kubonakala ezizisulu zokuhlaselwa. Kodwa nabani na owahlaselayo, uya kube ezinqikel’ ilitye elineembovane!
4, 5. Yintoni aza kuyenza uThixo ngeenzame zikaSathana zokutshabalalisa abantu bakhe?
4 Yintoni aza kuyenza uThixo ngezi nzame zikaSathana zokutshabalalisa abantu bakhe? Ekubeni enguMongami Wendalo, uYehova uza kungenelela. Kaloku emehlweni kaYehova, abantu abahlasela abakhonzi bakhe bafana nabahlasela yena. (Funda uZekariya 2:8.) Ngoko uBawo wethu osezulwini akayi kulibazisa ukusihlangula. Loo ntlangulo iya kufikelela incopho yayo xa kutshatyalaliswa ihlabathi likaSathana eArmagedon, “kwimfazwe yemini enkulu kaThixo uSomandla.”
5 Xa sithetha ngeArmagedon, isiprofeto seBhayibhile sithi: “‘UYehova ubambene neentlanga. Umele ngokobuqu agwebe inyama yonke. Ke bona abangendawo, umele abanikele ekreleni,’ utsho uYehova. Utsho uYehova wemikhosi ukuthi, ‘Khangela! Kuphuma intlekele eluhlangeni ukusa eluhlangeni, nesivuthuvuthu esikhulu siya kuvuswa kweyona mimandla ithe qelele yomhlaba. Yaye abo babuleweyo nguYehova ngaloo mini ngokuqinisekileyo baya kususela kwesinye isiphelo somhlaba base kwesinye isiphelo somhlaba. Abayi kwenzelwa sijwili, bengayi kuhlanganiswa okanye bangcwatywe. Baya kuba njengomgquba phezu komhlaba.’” (Yer. 25:31-33) IArmagedon iza kuthetha isiphelo sale nkqubo yezinto. Ihlabathi likaSathana liza kutshabalala, kodwa inxalenye esemhlabeni yentlangano kaYehova iza kusinda.
ISIZATHU SOKUBA INTLANGANO KAYEHOVA ISANDA
6, 7. (a) Bavela phi abantu ababumba “isihlwele esikhulu”? (b) Lungakanani ulwando oluye lwakho kwiminyaka yakutshanje?
6 Intlangano kaThixo iqhubeka isanda ngenxa yokuba abantu abakuyo bayathandwa nguye. IBhayibhile isiqinisekisa ngala mazwi: “Amehlo kaYehova aphezu kwabo bangamalungisa, neendlebe zakhe zisingisele esikhungweni sabo.” (1 Pet. 3:12) ‘Amalungisa’ aquka “isihlwele esikhulu,” ‘esiphuma embandezelweni enkulu.’ (ISityhi. 7:9, 14) La malungisa akuthiwa nje ‘asisihlwele.’ Kunoko, kuthiwa ‘sisihlwele esikhulu’
7 Bavela phi aba bantu babumba isihlwele esikhulu? Baqokelelwa ngenxa yomsebenzi wokushumayela oyinxalenye yomqondiso wobukho bukaYesu. Wathi: “Ezi ndaba zilungileyo zobukumkani ziya kushunyayelwa kuwo wonke umhlaba omiweyo kube bubungqina kuzo zonke iintlanga; kwandule ke kufike ukuphela.” (Mat. 24:14) Kule mihla yokugqibela, lo ngowona msebenzi uphambili owenziwa yintlangano kaThixo. Ngenxa yomsebenzi wokushumayela nokufundisa owenziwa ngamaNgqina kaYehova ehlabathini lonke, izigidi zabantu ziye zafunda ukunqula uThixo “ngomoya nenyaniso.” (Yoh. 4:23, 24) Ngokomzekelo, kwisithuba seminyaka elishumi
8. Lubangelwa yintoni ulwando kwintlangano kaYehova kule mihla?
8 Inani lamaNgqina belisoloko lisanda ngenxa yokuba axhaswa nguYehova ngokwakhe. (Funda uIsaya 43:10-12.) Olu lwando lwachazwa sesi siprofeto: “Omncinane uya kuba liwaka, nophantsi abe luhlanga olunamandla. Mna, Yehova, ndiya kukukhawulezisa oko ngexesha lako.” (Isa. 60:22) Intsalela yabathanjiswa yayikhe yaba ‘njengomncinane,’ kodwa inani layo lakhula njengoko abanye abathanjiswa babengena kwintlangano kaThixo. (Gal. 6:16) Ngenxa yentsikelelo kaYehova, olu lwando lusaqhubeka ngenxa yokuqokelelwa kwesihlwele esikhulu.
OKO UYEHOVA AKUFUNAYO KUTHI
9. Yintoni esimele siyenze ukuze sixhamle kwikamva eliqaqambileyo esilithenjiswe kwiLizwi likaThixo?
9 Kungakhathaliseki ukuba singamaKristu athanjisiweyo okanye isihlwele esikhulu, sinokuxhamla kwikamva eliqaqambileyo esilithenjiswe kwiLizwi likaThixo. Noko ke, kufuneka siqale sithobele uYehova. (Isa. 48:17, 18) Cinga nje ngamaSirayeli awayephantsi koMthetho kaMoses. Lo Mthetho wawuwakhusela, uwafundisa ngendlela yokuziphatha, ukuba neentsapho ezonwabileyo nabahlobo, ukuqhuba amashishini ngokunyaniseka nokuphatha abanye ngobubele. (Eks. 20:14; Lev. 19:18, 35-37; Dut. 6:6-9) Ukuthobela uYehova kusinceda ngendlela efanayo
10. Kutheni sifanele sizibekele ixesha lokufunda iBhayibhile size senze uNqulo Lwentsapho veki nganye?
10 Inxalenye esemhlabeni yentlangano kaYehova ihambela phambili ngeendlela ezininzi. Ngokomzekelo, siya siyiqonda bhetele iBhayibhile. Yinto elindelekileyo le, kuba “umendo wamalungisa unjengokukhanya okuqaqambileyo okuya kukhanya ngokukhanya de kube semini emaqanda.” (IMize. 4:18) Kodwa simele sizibuze oku: ‘Ngaba ndihambisana nendlela entsha ezicaciswa ngayo iZibhalo? Ngaba ndiyifunda yonke imihla iBhayibhile? Ngaba ndiyakuthanda ukufunda iincwadi zethu? Ngaba mna nentsapho yam silwenza veki nganye uNqulo Lwentsapho?’ Akunzimanga ukwenza ezi zinto, nto nje kufuneka sizibekele ixesha lazo. Kubaluleke ngokwenene ukufunda iZibhalo, siphile ngokuvisisana nazo size sihambisane nentlangano kaThixo—ingakumbi njengokuba imbandezelo enkulu isondele!
11. Imithendeleko yamandulo kunye neentlanganiso neendibano zale mihla ziye zaba luncedo njani?
11 Intlangano kaYehova isikhuthaza ukuba siphulaphule esi siluleko sikaPawulos: “Masinyamekelane, sivuselelane eluthandweni nasemisebenzini emihle, singakutyesheli ukuhlanganisana kwethu ndawonye, njengoko kulisiko labathile ukwenjenjalo, kodwa masikhuthazane, ngokungakumbi njengoko nibona ukuba imini iyasondela.” (Heb. 10:24, 25) Ukholo lwamaSirayeli lwalusomelezwa yimithendeleko eyayisenziwa minyaka le nazezinye iindibano zokunqula uThixo. Ngaphezu koko, izihlandlo ezinjengoMthendeleko Weminquba ngemihla kaNehemiya zazisonwabisa. (Eks. 23:15, 16; Neh. 8:9-18) Kuba njalo nakuthi xa siye kwiintlanganiso nakwiindibano zethu. Ngamana singawaxhakamfula ngazo zozibini la mathuba asinceda sisondele kuYehova size sihlale sonwabile.
12. Sifanele sikujonge njani ukushumayela iindaba ezilungileyo?
12 Ukuba yinxalenye yentlangano kaThixo kusinika ulonwabo lokuba nenxaxheba “kumsebenzi ongcwele weendaba ezilungileyo zikaThixo.” (Roma 15:16) Ukwenza lo ‘msebenzi ungcwele’ kusenza ‘abasebenzi abangamadlelane aLowo Ungcwele,’ uYehova. (1 Kor. 3:9; 1 Pet. 1:15) Ukushunyayelwa kweendaba ezilungileyo kunegalelo ekungcwalisweni kwegama likaYehova elingcwele. Alikho ilungelo elinokulinganiswa nelokuphathiswa ‘iindaba ezilungileyo nezizukileyo zoThixo onoyolo.’
13. Ubuhlobo bethu noThixo kunye nobomi bethu buxhomekeke entweni?
13 UThixo ufuna kulungelwe thina, yiloo nto efuna sihlale sisondele kuye nakwintlangano yakhe. UMoses wathi kumaSirayeli: “Ndimisela amazulu nehlabathi namhlanje njengamangqina am okuba, ndibeke phambi kwakho ubomi nokufa, intsikelelo nesiqalekiso; nyula ke ubomi ukuze uphile, wena nenzala yakho, ngokuthi umthande uYehova uThixo wakho, uliphulaphule ilizwi lakhe, unamathele kuye; ngokuba ububomi bakho nokolulwa kwemihla yakho, ukuze uhlale emhlabeni lowo uYehova awafunga kookhokho bakho uAbraham, uIsake noYakobi ukuba wobanika wona.” (Dut. 30:19, 20) Ubomi bethu buxhomekeke ekwenzeni ukuthanda kukaYehova, simthande, simthobele size sihlale sisondele kuye.
14. Wayevakalelwa njani omnye umzalwana ngenxalenye esemhlabeni yentlangano kaYehova?
14 UMzalwana uPryce Hughes, owahlala esondele kuThixo nakwintlangano yakhe, wakha wathi: “Ndinombulelo kuba bendisoloko ndiyiqonda injongo kaYehova ukususela ngemihla yangaphambi ko-1914 . . . Eyona nto ebisoloko ibalulekile kum, kukunamathela kwintlangano kaYehova. Amava am andifundise indlela ekububudenge ngayo ukuthembela kwiimbono zabantu. Ndathi ndakuyiqonda loo nto, ndazimisela ukunamathela kule ntlangano ithembekileyo. Kaloku yiyiphi enye indlela umntu anokusikelelwa ngayo nguYehova?”
QHUBEKA UHAMBISANA NENTLANGANO KATHIXO
15. Yenza umzekelo weZibhalo obonisa indlela esimele silujonge ngayo utshintsho kwindlela esiyiqonda ngayo iBhayibhile.
15 Ukuba sifuna ukusikelelwa nguYehova, simele siyixhase intlangano yakhe size silwamkele utshintsho kwindlela esiziqonda ngayo iZibhalo. Cinga nje ngoku: Emva kokufa kukaYesu, kwakukho amawaka amaKristu angamaYuda awayewuthobela ngokungqongqo uMthetho kaMoses, ekufumanisa kunzima ukwahlukana nawo. (IZe. 21:17-20) Noko ke, ileta uPawulos awayibhalela amaHebhere yawanceda aqonda ukuba ayengangcwaliswanga ngenxa yemibingelelo “enikelwa ngokuvumelana noMthetho,” kodwa “ngokunikelwa komzimba kaYesu Kristu kwaba kanye.” (Heb. 10:5-10) Alithandabuzeki elokuba, inkoliso yala maKristu angamaYuda yatshintsha indlela yayo yokucinga. Nathi simele silifundisise iLizwi likaThixo size samkele naluphi na utshintsho olwenziwayo kwindlela esiliqonda ngayo nakumsebenzi wokushumayela.
16. (a) Ziziphi iintsikelelo eziya kwenza kube mnandi ukuphila kwihlabathi elitsha? (b) Yintoni okhangele phambili kuyo kwihlabathi elitsha?
16 Bonke abantu abahlala benyanisekile kuYehova nakwintlangano yakhe baya kusikelelwa nguye. Abathanjiswa abathembekileyo baya kufumana ilungelo lokulawula kunye noKristu ezulwini. (Roma 8:16, 17) Ukuba unethemba lokuphila emhlabeni, cinga nje ngendlela ekuya kuba mnandi ngayo eParadesi. Ekubeni siyinxalenye yentlangano kaYehova, kusivuyisa ngokwenene ukuxelela abanye ngehlabathi elitsha esilithenjiswe nguThixo! (2 Pet. 3:13) INdumiso 37:11 ithi “abalulamileyo baya kuwudla ilifa umhlaba, baziyolise ngokugqibeleleyo ngobuninzi boxolo.” Abantu “baya kwakha izindlu baze bahlale” kuzo yaye baya kunandipha ‘umsebenzi wezandla zabo.’ (Isa. 65:21, 22) Iya kuphela yonke ingcinezelo, ubuhlwempu kunye nendlala. (INdu. 72:13-16) IBhabhiloni Enkulu ayisayi kuphinda ikhohlise mntu, kuba iza kube ingasekho. (ISityhi. 18:8, 21) Abafileyo baya kuvuswa baze banikwe ithuba lokuphila ngonaphakade. (Isa. 25:8; IZe. 24:15) Izigidi zabantu eziye zazahlulela kuYehova zilindelwe likamva eliqaqambileyo! Ukuze sixhamle kwezi zithembiso ziseBhayibhileni, simele siqhubeke sisondela kuThixo size sihambisane nentlangano yakhe.
17. Simele sivakalelwe njani ngokunqula uYehova nangentlangano yakhe?
17 Ekubeni isiphelo sale nkqubo sele sisemnyango, masizimisele ukuhlala sinokholo olomeleleyo size sinqule uYehova ngokunyaniseka. Wayezimisele ukwenza kanye loo nto umdumisi uDavide, owathi: “Inye into endiyicelileyo kuYehova


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
20 Bafika oonyana bakaSirayeli, indibano iphela, entlango yaseTsin+ ngenyanga yokuqala, bahlala abantu eKadeshe.+ Wafela khona uMiriyam+ waza wangcwatyelwa khona.
2 Ke kaloku kwakungekho manzi apho, ngoko ke indibano+ yahlanganisana nxamnye noMoses noAron.+
3 Baxabana+ abantu noMoses bathi: “Akwaba sasibhubhe ngela xesha lokubhubha kwabazalwana bethu phambi koYehova!+
4 Yini na ukuba nilingenise ibandla likaYehova kule ntlango ukuze sifele kuyo thina namaqegu ethu?+
5 Yini na ukuba nisinyuse eYiputa nisizise kule ndawo imbi kangaka?+ Asindawo yambewu namakhiwane namidiliya nazirharnati,+ akukho namanzi la okusela.”
6 Basuka uMoses noAron phambi kwalo ibandla, baya emnyangweni wentente yokuhlangana, bawa ngobuso,+ baza babonakala ubuqaqawuli bukaYehova kubo.+
7 Wathetha uYehova kuMoses, esithi:
8 “Thabatha intonga+ uze uyibizele ndawonye indibano, wena noAron umntakwenu, nithethe engxondorheni phambi kwabo ukuba inike amanzi ayo; ubakhuphele amanzi engxondorheni leyo, uyiseze indibano namaqegu abo.”+
9 Wayithabatha ke uMoses intonga phambi koYehova,+ kanye njengoko wamyalelayo.
10 Emva koko uMoses noAron balibizela ndawonye ibandla phambi kwengxondorha leyo, wathi kubo: “Khanive, nina, bavukeli!+ Sinikhuphele amanzi kule ngxondorha na?”+
11 Ngoko uMoses wasiphakamisa isandla sakhe waza wayibetha kabini ingxondorha ngentonga yakhe; kwaphuma amanzi amaninzi, yasela indibano namaqegu abo.+
12 Kamva wathi uYehova kuMoses nakuAron: “Ngenxa yokuba ningabonisanga lukholo kum ukuba nindingcwalise+ emehlweni oonyana bakaSirayeli, ngoko aniyi kulingenisa eli bandla ezweni endibanika lona.”+
13 Lawo ngamanzi aseMeribha,+ kuba oonyana bakaSirayeli baxabana noYehova, waza wangcwaliswa phakathi kwabo.
14 Emva koko uMoses wathumela abathunywa eKadeshe, baya kuthi kukumkani wakwaEdom:+ “Utsho umzalwana wakho uSirayeli+ ukuthi, ‘Wena uyabazi bonke ubunzima obasifikelayo.+
15 Yaye behla oobawo baya eYiputa,+ sahlala eYiputa imihla emininzi;+ asiphatha kakubi amaYiputa thina noobawo.+
16 Ekugqibeleni sadanduluka kuYehova,+ waliva ilizwi lethu, wathumela ingelosi+ yasikhupha eYiputa; naku ke ngoku silapha eKadeshe, isixeko esisekupheleni kommandla wakho.
17 Nceda usivumele, sidlule ezweni lakho. Asiyi kudlula emasimini nasesidiliyeni, asiyi kusela manzi equleni. Siya kuhamba ngendlela yokumkani.+ Asiyi kuphambuka siye ngasekunene okanye ngasekhohlo,+ side sidlule kummandla wakho.’”
18 Noko ke, wathi uEdom kuye: “Uze ungadluli kum, hleze ndiphume ndinekrele, ndikuhlangabeze.”
19 Bathi oonyana bakaSirayeli kuye: “Sonyuka ngohola wendlela; yaye ukuba sithe sasela amanzi akho, mna nemfuyo yam, ngokuqinisekileyo siya kuwahlawulela.+ Andifuni nto ngaphandle kokudlula nje ngeenyawo.”+
20 Sekunjalo wathi yena: “Uze ungadluli.”+ Watsho waphuma uEdom+ waqubisana naye enabantu abaninzi kakhulu nesandla esomeleleyo.
21 Ngoko wala uEdom ukumvumela uSirayeli ukuba adlule kummandla wakhe.+ Wajika ke uSirayeli wemka kuye.+
22 Banduluka eKadeshe+ oonyana bakaSirayeli, indibano iphela, beza eNtabeni yeHore.+
23 Waza wathi uYehova kuMoses nakuAron eNtabeni yeHore emdeni welizwe lakwaEdom:
24 “UAron uya kuhlanganiselwa ebantwini bakowabo,+ ngokuba akayi kungena ezweni endilinika oonyana bakaSirayeli, ngenxa yokuba nawuvukelayo umyalelo wam emanzini aseMeribha.+
25 Thabatha uAron noEleyazare unyana wakhe ubanyusele eNtabeni yeHore.
26 Uze umhlube uAron izambatho zakhe,+ uzambathise uEleyazare+ unyana wakhe; uAron wohlanganiselwa kwabakowabo, afele apho.”+
27 Wenza uMoses kanye njengoko uYehova wamyalelayo; banyuka eNtabeni yeHore phambi kwamehlo ayo yonke indibano.
28 UMoses wamhluba uAron izambatho zakhe wazambathisa uEleyazare unyana wakhe, waza wafela khona uAron encotsheni yentaba.+ Bandula ke behla uMoses noEleyazare entabeni.
29 Yabona yonke indibano ukuba uAron ubhubhile, yaza yonke indlu yakwaSirayeli yamlilela uAron iintsuku ezingamashumi amathathu.+
Yithumele
Yithumele
Numeri 20
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=4&Chapter=20&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D20%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Yibani Nembeko Kulowo Imfaneleyo
“KuLowo uhleli etroneni nakuyo iMvana makubekho intsikelelo nembeko nozuko namandla ngonaphakade kanaphakade.”
IINGOMA: 9, 108
1. Kutheni abanye abantu befanelwe yimbeko, ibe siza kuthetha ngantoni?
UKUBA nembeko kuthetha ukumphatha umntu ngendlela ekhethekileyo nokumhlonipha. Kulindeleke ukuba loo mntu simphatha ngaloo ndlela abe wenze into okanye ukwisikhundla esikhethekileyo esimenza afanelwe yimbeko. Xa kunjalo ke masizibuze, Ngubani esifanele sibe nembeko kuye, yaye kutheni efanelwe yimbeko?
2, 3. (a) Kutheni uYehova efanelwe yimbeko ngokukhethekileyo? (Jonga umfanekiso osekuqaleni.) (b) Ngubani iMvana ekuthethwa ngayo kwiSityhilelo 5:13, kwaye kutheni efanelwe yimbeko?
2 Njengoko iSityhilelo 5:13 sisitsho, ‘Lowo uhleli etroneni neMvana’ ngokuqinisekileyo bafanelwe yimbeko. Isahluko 4 sisixelela esinye isizathu sokuba uYehova efanelwe yimbeko. Izidalwa zomoya ezulwini ziyakhwaza zidumisa uYehova, “Lowo uphila ngonaphakade kanaphakade,” zisithi: “Ufanele, Yehova, Thixo wethu, ukwamkela uzuko nembeko namandla, ngenxa yokuba wadala zonke izinto, nangenxa yokuthanda kwakho zabakho yaye zadalwa.”—ISityhi. 4:9-11.
3 IMvana nguYesu Kristu, “iMvana kaThixo esusa isono sehlabathi.” (Yoh. 1:29) IBhayibhile ithi uphakame kakhulu kunabo bonke abantu abakha bangookumkani okanye abangabo ngoku. Ithi: “NguKumkani wookumkani neNkosi yeenkosi, okuphela konokungafi, ohlala ekukhanyeni okungenakufikeleleka, ekungekho namnye umntu ombonileyo okanye onako ukumbona.” (1 Tim. 6:14-16) Yinyani leyo. Kaloku, ngowuphi omnye ukumkani owakhe wafa ngokuzithandela ehlawulela izono zethu? Awuziva ufuna ukuthetha la mazwi athethwa yinyambalala yezidalwa ezisezulwini athi: “IMvana eyaxhelwayo ikufanele ukwamkela amandla nobutyebi nobulumko nokomelela nembeko nozuko nentsikelelo”?
4. Kutheni kunyanzelekile ukuba sibe nembeko kuYehova nakuKristu?
4 Kunyanzelekile ukuba sibe nembeko kuYehova nakuKristu. Soze siphile ngonaphakade xa singabahloniphi. Amazwi kaYesu akuYohane 5:22, 23 asenza siyiqonde kakuhle loo nto. Athi: “Kuba uYise akagwebi namnye, kodwa unikele konke ukugweba kuNyana, ukuze bonke bambeke uNyana kanye njengoko bembeka uYise. Lowo ungambekiyo uNyana akambeki uYise omthumileyo.”
5. Kutheni ngomkhamo othile kufuneka sibe nembeko yaye sibahlonele abanye abantu?
5 Abantu benziwe “ngokomfanekiso kaThixo.” (Gen. 1:27) Yiloo nto abaninzi babo benezinto abafana ngazo noThixo ngomkhamo ongalinganiyo. Abantu bayakwazi ukubathanda, ukuba nobubele nokubavela abanye abantu. Ekubeni abantu bedalwe banesazela, ngokuqhelekileyo banento eye ithi thiki ngaphakathi kubo ebaxelela ukuba into ilungile okanye ayilunganga, banyanisekile okanye abanyanisekanga, nokuba into ifanelekile okanye ayifanelekanga—nangona ngamanye amaxesha iye iwuphose umhlola. (Roma 2:14, 15) Abantu abaninzi bayazithanda izinto ezintle nezicocekileyo. Ngokuqhelekileyo bathanda ukuhlala ngoxolo nabanye abantu. Enoba bayayazi okanye abayazi loo nto, ngomkhamo othile babonisa uzuko lukaYehova, ibe ngenxa yoko bafanelwe yimbeko nentlonelo elinganiselweyo.
YIBA NEMBEKO ELINGANISELWEYO
6, 7. Ahluka njani amaNgqina KaYehova kwabanye abantu ngendlela ababaphatha ngayo ngembeko abanye?
6 Kufuneka sihluze xa sigqiba ngokuba sifanele sibabeke njani yaye kangakanani abanye abantu. Umoya wehlabathi likaSathana unefuthe kakhulu ebantwini abaninzi. Yiloo nto abanye bede babanqule abanye abantu endaweni yokubaphatha ngembeko nokubahlonipha ngendlela efanelekileyo. Babathathela phezulu abefundisi nabantu abaphambili kwiipolitiki, abezemidlalo, iimvumi nabalanganiswa, kunye nabanye abantu abadumileyo, ibe bababona beziingelosi. Ngenxa yoko, abantu abadala nabantwana babajonga njengemizekelo, yaye balinganisa indlela abathetha ngayo, abanxiba ngayo okanye abaziphatha ngayo.
7 AmaKristu enene awabi nembeko ebaxiweyo ngolo hlobo. UKristu nguye yedwa umntu owakhe waphila ongumzekelo ogqibeleleyo. (1 Pet. 2:21) Ayisoze imvuyise tu uThixo into yokuba sibaphathe ngembeko engabafanelanga abantu. Khumbula kaloku: “Bonke bonile baza basilela kuzuko lukaThixo.” (Roma 3:23) Kuzicacele ukuba akukho namnye umntu ofanele aphathwe ngembeko de anqulwe.
8, 9. (a) AmaNgqina KaYehova awajonga njani amagosa karhulumente? (b) Sifanele sisebenzisane kangakanani namagosa karhulumente?
8 Ehlabathini kukho abantu abanikwe igunya. Amagosa karhulumente amele aqinisekise ukuba umthetho uyathotyelwa nokuba kukho ucwangco, aze ahoye izinto ezifunwa ngabemi belizwe. Loo nto inceda wonke umntu. Ufanele ke ngoko umpostile uPawulos ukucebisa amaKristu ukuba ajonge loo magosa ‘njengamagunya awongamileyo’ ibe awathobele. Wawaxelela le nto: “Nikani bonke oko kubafaneleyo, lowo kufuneka irhafu kuye, mnikeni irhafu; . . . lowo kufuneka imbeko kuye, mnikeni imbeko leyo.”
9 AmaNgqina KaYehova awaphatha ngembeko loo magosa karhulumente, ngendlela elindelekileyo neqhelekileyo kumazwe ahlala kuwo. Sisebenzisana nawo njengoko esenza umsebenzi wawo. Kodwa ke, ukuwaphatha kwethu ngembeko nokusebenzisana nawo kulinganiselwe ngokusuka eZibhalweni. Asinakuwathobela de singathobeli uThixo okanye sithathe icala kwizinto zehlabathi.
10. Abakhonzi bakaYehova bamandulo banguwo njani umzekelo wendlela esimele sisebenzisane ngayo noorhulumente namagosa abo?
10 Abakhonzi bakaYehova bamandulo bangumzekelo wendlela esimele sisebenzisane ngayo noorhulumente namagosa abo. Xa uBukhosi BaseRoma bathi abantu bafanele babalwe, uYosefu noMariya bathobela. Baya eBhetelehem nangona uMariya wayesele eza kubeleka izibulo lakhe. (Luka 2:1-5) Ngesinye isihlandlo, xa uPawulos watyholwa ngokwenza into engalunganga, wazithethelela ngembeko ibe wamhlonela uKumkani uHerode Agripa noFesto, irhuluneli yephondo lakwaYuda elaliphantsi kweRoma.
11, 12. (a) Kutheni sicalula phakathi kwamagosa karhulumente kunye nabefundisi? (b) Ngowuphi umphumo omhle owabakho xa elinye iNgqina laseAustria laphatha umntu okwipolitiki ngembeko?
11 Nakuba kunjalo, amaNgqina KaYehova awabaphathi abefundisi ngembeko engaphaya kweqhelekileyo, nangona kusenokwenzeka ukuba bona bafuna ukuphathwa ngolo hlobo. Unqulo lobuxoki lusasaza ubuxoki ngoThixo ibe luyazigqwetha iimfundiso eziseLizwini lakhe. Ngoko ke, abefundisi sibaphatha ngembeko njengaye wonke omnye umntu kodwa asibi nembeko engaphaya kweqhelekileyo kubo. Siyazi ukuba uYesu wathi abefundisi bexesha lakhe ngabahanahanisi neenkokeli eziziimfama. (Mat. 23:23, 24) Kwelinye icala, ukuwaphatha ngentlonelo nangembeko amagosa karhulumente kunokuba nemiphumo emihle esingayilindelanga.
12 ULeopold Engleitner wayeliNgqina elikhutheleyo laseAustria elabanjwa ngamaNazi laza lasiwa kwinkampu yoxinaniso eBuchenwald ngololiwe. UGqr. Heinrich Gleissner wayelelinye lamabanjwa akuloo loliwe. Wayekwezopolitiko eAustria. Kodwa ke, wayengaginywa ncam ngamaNazi. Endleleni eya kuloo nkampu, ngentlonelo uMzalwan’ uEngleitner wacacisela uGleissner ngeenkolelo zakhe, owathi wammamela kakuhle. Emva kokuphela kwemfazwe yehlabathi yesibini, uGleissner kangangezihlandlo ezininzi wasebenzisa ifuthe analo ukuze ancede amaNgqina aseAustria. Inoba nawe unemizekelo oyaziyo yemiphumo emihle ngenxa yokuba amaNgqina eye ahlonela amagosa karhulumente, ewaphatha ngembeko ewafaneleyo njengoko iBhayibhile isithi amaKristu afanele enjenjalo.
ABANYE ABANTU ABAFANELWE YIMBEKO
13. Ngoobani abantu abafanelwe yimbeko nayintlonelo ngokukhethekileyo yaye ngoba?
13 Abantu esikhonza nabo bafanelwe yimbeko ibe simele sibahlonele, ingakumbi abadala abasikhokelayo. (Funda eyoku-1 kuTimoti 5:17.) Sibaphatha ngembeko kungakhathaliseki ukuba baloluphi uhlanga, bafunde kangakanani, bangoobani ekuhlaleni okanye banemali engakanani. IBhayibhile ithi ‘bazizipho ezingabantu,’ ibe banendima ebaluleke kakhulu kwilungiselelo likaThixo lokunyamekela abantu bakhe. (Efe. 4:8) Khawucinge ngabadala, abaveleli besiphaluka, amalungu eKomiti YeSebe namalungu eQumrhu Elilawulayo. Abazalwana noodade benkulungwane yokuqala babebahlonela abo babekhokela, ibe kusenjalo nakuthi namhlanje. Asibanquli abantu abamela ibandla lamaKristu abaziwayo okanye sibe ngathi sibona iingelosi. Kodwa ke, sibaphatha ngembeko ibe siyabahlonela abo bazalwana ngenxa yokuba besebenza nzima kwaye bethobekile.
14, 15. Ngowuphi umahluko okhoyo phakathi kwabalusi benene abangamaKristu kunye nabo bathi bangabo bexoka?
14 Abadala abanjalo baziwa ngokuba ngabalusi abathobekileyo. Ukuze babonise ukuba bathobekile, abafuni kuphathwa ngendlela abaphathwa ngayo abantu abadumileyo. Loo nto ibenza bahluke mpela kubefundisi banamhlanje nabo benkulungwane yokuqala uYesu awathi ngabo: “Bathanda eyona ndawo iphambili kwizidlo zangokuhlwa nezihlalo eziphambili kwizindlu zesikhungu, nemibuliso kwiindawo zemarike.”
15 Abalusi abangamaKristu enene, kuba bethobekile, bathobela amazwi kaYesu athi: “Nina, ningabizwa kuthiwe Rabhi, kuba mnye umfundisi wenu, kanti nonke nina ningabazalwana. Ngaphezu koko, ningabizi nabani na ngokuthi nguyihlo emhlabeni, kuba mnye uYihlo, Lowo wasezulwini. Ningabizwa nangokuthi ‘iinkokeli,’ kuba inye iNkokeli yenu, uKristu. Kodwa lowo ungoyena mkhulu phakathi kwenu makabe ngumlungiseleli wenu. Nabani na oziphakamisayo uya kuthotywa, yaye nabani na ozithobayo uya kuphakanyiswa.” (Mat. 23:8-12) Umele ukuba uyabona ukuba kutheni abadala kumabandla amaNgqina KaYehova ehlabathini lonke bethandwa, behlonelwa yaye bephathwa ngembeko ngabazalwana noodade.
16. Kutheni kufuneka uqhubeke uzama ukuqonda nokwenza oko iBhayibhile ikutshoyo ngokuphatha abanye abantu ngembeko?
16 Masivume ukuba kusenokuthatha ixesha ukuhluza ukuba sifanele sibabeke njani abanye abantu yaye sibeke bani. Kwakunjalo nakumaKristu okuqala. (IZe. 10:22-26; 3 Yoh. 9, 10) Kodwa kuya kusinceda kakhulu ukubaphatha ngembeko abanye abantu njengoko iBhayibhile isithi masenjenjalo. Kuyanceda ukuba nembeko elinganiselweyo.
KUYANCEDA UKUBONISA IMBEKO EFANELEKILEYO
17. Kunceda ngantoni ukubonisa imbeko kwabo banegunya?
17 Xa sibahlonela yaye sibaphatha ngembeko abo baphetheyo kurhulumente, kusenokwenzeka basithethelele ukuze singaphazanyiswa mntu xa sishumayela. Ngenxa yoko, kumaxesha amaninzi umsebenzi wethu bawujonga ngendlela efanelekileyo. Kwiminyaka eliqela edlulileyo, uBirgit, onguvulindlela eJamani, waya kwitheko labaphumeleleyo kwisikolo sentombi yakhe. Ootitshalakazi baxelela uBirgit ukuba bekumnandi ukufundisa abantwana abangamaNgqina. Bathi bebeya kuva intw’ embi ukuba isikolo sabo besingayi kuba nabantwana abangamaNgqina. UBirgit wabacacisela wathi, “Abantwana bethu sibafundisa ukuba baphile ngemilinganiselo kaThixo, ibe loo nto iquka ukuba nembeko kootitshalakazi.” Omnye utitshalakazi wathi: “Ukuba bonke abantwana bebenjengabenu, bekuya kuba mnandi ukubafundisa.” Emva kweeveki ezithile, omnye wabo titshalakazi waya endibanweni eLeipzig.
18, 19. Kutheni ingumba obalulekileyo ukubaphatha ngembeko ebalingeneyo abadala?
18 Sifanele sibaphathe ngembeko abadala ngendlela imigaqo egqibeleleyo neyobulumko eseLizwini LikaThixo ethi masenze ngayo. (Funda amaHebhere 13:7, 17.) Sinako ibe simele sibancome ngenxa yokuba besebenza nzima size senze unako-nako wokwenza oko bathi masikwenze. Loo nto inokubenza bawenze umsebenzi wabo bevuya. Kodwa akuthiwa masinxibe, sizilungise, sinikele iintetho okanye sithethe ngendlela athetha ngayo umdala owaziwayo. Ukuba besinokwenza loo nto, besiya kuba ngathi singabalandeli baloo mdala. Masikhumbule ukuba loo mdala naye akafezekanga. Umntu esimele simxelise size simlandele nguKristu.
19 Siyabanceda abadala ngokubaphatha ngembeko nentlonelo ebafaneleyo, kodwa singabatatazeleli njengabantu abadumileyo. Kuya kutsho kube lula ngabo ukuphepha ukuba nekratshi, ukuzibona bebhetele kunabanye abantu okanye bengoongcwele-ngcwele.
20. Kusinceda ngantoni ukuba nembeko kwabanye abantu?
20 Xa sesithetha ngathi ke ngoku, ukubaphatha ngembeko ebafaneleyo abantu kwenza ukuba singahoyi iziqu zethu kuphela. Kusinceda singaphumi iimpiko xa siphathwa ngembeko. Kusinceda sihambisane nentlangano kaYehova, engaphathi mntu—enoba uliNgqina okanye akalilo—ngembeko engaphaya kwemfaneleyo. Ngaphezu koko, kububulumko kuba kusinceda singakhubeki xa umntu esiye samphatha ngembeko esiphoxa.
21. Yintoni eyona nto kusinceda ngayo ukubaphatha ngembeko ebalingeneyo abo ibafaneleyo?
21 Eyona nto kusinceda ngayo ukubaphatha ngembeko abo ibafaneleyo, kukuba sivuyisa uThixo. Senza into efunwa nguye, ibe ngaloo ndlela sinamathela kuye. Sitsho simncedise ekuphenduleni lowo umngcikivayo. (IMize. 27:11) Abantu abaninzi namhlanje abanambono ifanelekileyo ngokubonisa imbeko kwabanye abantu. Siyavuya thina kuba siyazi indlela uYehova athi masibaphathe ngembeko ngayo abanye abantu.


text:
IJamani
IJamani lelinye lamazwe aseYurophu.
i-Jamani ngokwasesikweni lilizwe leengqokolela zamaphondo eRiphabhlikhi azilawula phantsi kwekomkhulu iJamani (IsiJamani: Bundesrepublik Deutschland, libizwa ngolu hlobo ˈbʊndəsʁepuˌbliːk ˈdɔʏtʃlant), yipalamente yeriphabhlikhi ezimeleyo kumbindi-ntshona waseYurophu. eli "lizwe" linamazwana ali-16 ize ikomkhulu lalo nesona sixeko sikhulu ibe yi-Berlin. I-Jamani ithathe umhlaba ongangama-357,021 eekhilomitha (137,847 sq mi) kwaye imozulu itshintsha qho. Linabahlali abazizigidi ezingama-80.6, nto leyo yenza okokuba libe lelona lizwe laziwayo kwiManyano yaseYurophu. I-Jamani yongamele ngamandla kwezoqoqosho nakwezopolitiko lwelizwekazi laseYurophu kwaye yinkokheli kwezembali kumasiko amanizni, ulwazi, nakwimiba yobuchwepheshe.
Intlanga-ngeentlanga zamaJamani zizinze kwindawo kungoku nje ebizwa ngokuba yiJamani esemaNtla kunye nomzantsi Scandinavia ukususela kwiminyaka yakudala-dala. Ingingqi ekuthiwa yi-Jamaniya yaashicilelwa ngamaRoma phambi ko-AD 100. Ngexesha lokuFuduka elathi langqamana ukuphela kobuKumkani bamaRomanokuphela kobuKumkani bamaRoma]], iintlanga zamaJamani zathi zanda ngakumazantsi de azifumanela izikumkani kwiindawo ezininzi eYurophu. Ekuqaleni kwenkulungwane ye-10, iingingqi zaseJamani zenza iziko lobukumkani bamaRoma aNgcwele. [16] Ngenkulungwane ye-16, iingqi zasentshona Jamani zaba l[[iziko labaqhankqalazela ukwakhiwa ngokutsha kobuKristu. Uzinzo kwiminyaka yeeMfazwe zikaNapoleon, ukuvela kwe-''Pan-Germanism'' ngaphakathi kuManyano lwamaJamani kwaba ngunozala womanyano lwamazwe amaninzi aseJamani kubuKumkani bamaJamani ngo-1871, phantsi kolawulo lwase-Prussia.
Emva koVukelo-mBuso lwaseJamani ngo-1918–1919 nangokunikezela komkhosi okwakulandelelana kwiMfazwe yoku-1 yeHlabathi, ubuKumkani basuswa kwafakwa ipalamente yeriphabhlikhi kaWeimer ngo-1918 yaza yalahlekelwa yinxalenye yeengingqi zayo kwisivumelwano soxolelwaniso saseVersailles. Nangona ngeli xesha yayitshila phambili kwimibandela yophando nakweyamasiko, iJamani yathi yathwaxwa kanobom kukugungqa kwezoqoqosho nakwezopolitiko kwathi kona ngexesha lembandezelo eNkulu kwanga kuthelwe ityuwa enxebeni. Ukufumaneka kwesiZwe sesiThathu okanye koburhulumente baseNazi]] ngo-1933 ekugqibeleni kwakhokelela kwiMfazwe yesi-2 yeHlabathi nakwi''Holocaust''. emva ko-1945, iJamani yahlulwa-hlulwa yaza yahlalwa zizizwe zeMvisiswano kumazwe amabini, Kwimpuma-Jamani nakwiNtshona-Jamani. Ngo-1990, ilizwe laphinda lamanyana.
I-Jamani ililizwe lesi-ne ngoqoqosho oluphezulu ngokwe-nominal GDP kwihlabathi lonke liphela ize iphinde ibelilizwe lesihlanu elinamandla okuthenga athe chatha. Njengentshali yehlabathi kwiinkampani zemveliso nezeteknoloji]] lilizwe lesibini ubukhulu ekuthumeleni iimpahla kwamanye amazwe iphinde ibe lelesithathu ubukhulu ilizwe elirhweba impahla kwamanye amazwe lize nayo ekhaya. Lilizwe eliphuhlileyo kunjalo umgangatho wentlalo yakhona uxhomile, uneempawu zokhuseleko lwentalo oluluqilima olubandakanya inkqubo ejongene nezempilo nekuyinkqubo yakudala yehlabathi lonke jikelele. Laziwa ngokutyeba kwezamasiko nakwezembali yezopolitiko, iJamani ibisakuba likhaya leengcali ezinefuthe, abadidiyeli beengoma, abaphandi, kunye nabayili. I-Jamani yayililungu labaphandi ekuhlaleni kwaseYurophu ngo-1957, apho yaba yi-EU ngo-1993. Ikwayinxalenye yengingqi [iSchengen|yaseSchengen]], kwaye ibe ililungu le-eurozone ukususela ngo-1999. I-Jamani ingamandla amakhulu, ikwalilungu leziZwe eziManyeneyo, le-NATO, le-G8, le-G20, e-OECD kunye nososiba waseYurophu.
Imfundo ngemvelaphi yamagama nokutshintsha-tshintsha kwentsingiselo ywo ngokuhamba kweminyaka[tshintsha | edit source]
Igama elibhalwe ngesiNgesi elithi Germany lisuka kwigama lesiLatini elithi Germania, gama elo elaqala ukusetyenziswa emva kokuba uJulius Ceasar wathi waliphakamisela abantu basempuma yeRhine.[17] Eyona icacileyo, yoyokokuba ngu-Gauls owaqalayo ukubiza abantu ukuba bawele impuma yeRhine Germani (neyathi yasetyenziswa ngamaRoma) njengoko uhlanga lwemveli lwamaJamani lwalungazibizi ngamaGermanus okanye amaGermani. Ngoko ke eli gama lasetyenziswa kuphela kumhlaba wamaRoma kwaye lanika intsingiselo ethe chatha kubantu ababeyixhasa impuma yeRhine kunye/okanye umntla weDanube. [18] Igama lesiJamani elithi Deutschland (ngokwemveli diutisciu land, "umhlaba wamaDatshi") lisuka kwisiDatshi, isizukulwana esisuka kuluntu lwamaDatshi akudala olwaziwayo(i.e. bengamaDiot okanye "amaDiota"), lisetyenziselwa ukwahlula ulwimi lwabantu nje kwisilatini nakwisizukulwana samaRoma. Kwakhona kusukwa kuluntu lwama-Proto-Germanic *þiudiskaz (jonga nakwindlela yesiLatini i-Theodiscus), isuka kuhlanga lwamaYurophu olungama-Proto-Indo, abantetho isisiProto-Indo-European.
Imbali[tshintsha | edit source]
Elona phepha: Imbali yaseJamani
Iintlanga zaseJamani nezasebukumkanini bamaFranki[tshintsha | edit source]
Awona maphepha: Ixesha lokufuduka kwamaJamaniya Kwinkulungwane yesibini - kweyesihlanu kufudukwa eYurophu
I-Jamani yathi yabaluleka yaziwa ngokokuba bubuKukumkani babaRoma aNgcwele kwisiZwe samaJamani, yaba ke 'isisizwe' sokuqala, igama elithi 'isizwe' sihlandlo lithetha 'ubuKumkani'. Laqalwa ngumfo ka-Charlemagne nowaba yiKumkani yokuqala yamaRoma aNgcwele kwiminyaka engama-800 yandulukayo iNkosi (800 AD), lagcinwa ke de kwayiminyaka engama-1806, elo ke lixesha leeMfazwe zikaNapoliyoni.
UbuKumkani besibini baqala ngesivumelwano soxolo esasingo-1871 e-Versailles.[13] elona lizwe likhulu kubuKumkani bamaJamani obutsha kwaba yi-Prussia. IiKumkani zasePrussia nazo zazikwaz"iziKumkani zamaJamani", kodwa ke zona zazingazibizi ngee"Kumkani zas"eJamani". Babubuninzi obunye ubukumkani, obamaDyoki, nobamaRhiphabhliki, bungekho se-Austria. IJamani yabubamba ubukumkani kwade kwayiminyaka engaphaya kwama-50.
Isivumelwano somanyano senziwa emva kokuba iJamani iphumelele kwiMfazwe eyayiphakathi kwe-Fransi ne-Prussia ngo-1871. KwiMfazwe yokuQala kwiHlabathi, iJamani yajoyina i-Austriya-ne-Hungari, nazo zathi makuliwe ne-France.[13] Imfazwe yayihamba okonyawo lonwabu ngakwicala lasentshona kunjalo nje uqhutywa ngokwembiwa kwemisele ukuze oyele khona amaqela ekwakusiliwa nawo, amajoni ayezikhusela ngokumba imingxuma apha emhlabeni. Abamaninzi amadoda awawayo macala omabini. Empuma amajoni ayesilwa amadabi awo namaRussia aza amaJamani aluphumelela elo dabi lwasemntla emva kokuba amaRussia enikezele. Imfazwe yaphela ngo-918 kuba iJamani yayingenakuyiphumelela imfazwe entshona ngoko ke yayingafuni ukusoloko ithumela amajoni ayo ukuba aye kufa, baza ke ubuKumkani baseJamani banikezela ngamandla abo. [13] IJamani yabanemiqathango eqatha ngakumbi, yaza ke ngoko iFransi yayithabathela kuyo i-Alsace iyixutha kwi-Jamani. Emva koqhankqalazo novukelo, ubuKumkani besibini baphela kwabe sele kuqalisa iRhiphabhlikhi yorhulumente wesininzi yase-Weimar.
Emva kweMfazwe, zabaninzi iingxaki zemali eJamani ngenxa yesivumelwano soxolelwaniso lwase-Versailles (xolelwaniso olo olwenza okokuba iJamani ihlawule iindleko zeMfazwe yokuQala kwiHlabathi) kunye nesoxinzelelo olukhulu lweHlabathi.
Obesithathu ubuKumkani yaba bobombutho waseJamani iNazi; owathatha iminyaka eli-12, ukusukela ngomyaka ka-1933 ukuya kumnyaka ka-1945.[15] Baqala emva kokuba uHitler wathi wabekwa njengentloko kaRhulumente. Ngomhla wama-23 kuMatshi ngo-1933, ipalamente (eyayibizwa ngokuba yi-Reichstag) yamisa umthetho ekwakusithiwa yi-Enabling Act, yile mithetho eyenza okokuba urhulumente kaHitler enze imithetho yayo ngokwayo ngaphandle kkokonganyelwa yi-Reichstag. Oku kwamenza okokuba abenegunya lolawulo lolupheleleyo lwalo rhulumente. [16]singatsho ngokupheleleyo okokuba uHitler wabanguzwilakhe kulawulo lwakhe.
UHitler wafuna ukuwamanya onke amazwe aseJamani abesisizwe esinye, wakwenza oku kuzo zonke iindawo ezihlala amaJamani, ezifana ne-Austria kunye ne-Czechoslovakia, enye yeendawo zeRhipublikhi zase Jamani; kwakhona nanko uUHitler efuna umhlaba wasePoland Poland, umhlaba owawukhe waphantsi kolawulo lwaseJamani phambi ko-1918. Yala i-Poland ukuwuuyisela kuye umhlaba. Ukuhlaselwa kwePoland kwaqala kwimfazwe yesBini eyaba ngomhla woku-1 kweyoMsintsi ngowe-1939. Ukuqala kweMfazwe, Yayibonakalisa impumelelo iJamani. Yakwazi ukuthabathela kuyo uninzi lomhlaba osemantla nasentshona Yurophu. Kodwa ke, iJaamani yathi yahlasela ibhunga elimanyeneyo laseSoviet ngo-1941 kwaza, emva kwedabi laseKursk, iwela ekumntla Jamani laqala lachul'ukunyathela de kwaba iya esiphelweni imfazwe. Ngomhla we-8 kuCanzibe ngo-1945,iJamani yanikezela emva kokuba iBerlin yathi yafunyanwa, kwiveki engambi koko uHitler wazibulala. ngenxa yeMfazwe, iJamani yaphulukana noninzi lomhlaba wayo osempuma kumgca omdala oseNeiße, waza wathi kwiminyaka engama-45, iJamani yahlukana kubini kwabakho iJamani eseNtshona neJamani eseMpuma.
Ngo-1999 kwabakho inkqubo yokwenziwa ngokutsha kumntla Jamani, neyathi yakhokhelela ekubeni kuvulwe indawo eyayibizwa ngokuba luDonga lwaseBerlin nasekupheleni komthetho wentlalo eJamani. Ezi ziganeko zaziwa ngokokuba lutshintsho olukhawulezileyo lwe Wende okanye iFriedliche (utshintsho olungoxolo)eJamani. Emva koko, umNtla-Jamani waamanyana neNtshona Jamani ngo-[17] Ijamani entsha yinxalenye yombutho waseYurophu.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
10 Ke kaloku ukumkanikazi waseShebha+ wayesiva ingxelo ngoSolomon engegama likaYehova.+ Ngoko weza waza wamvavanya ngemibuzo entsonkothileyo.+
2 Ekugqibeleni wafika eYerusalem nomkhoko omkhulu kakhulu,+ iinkamela+ zithwele ioli yebhalsam+ negolide eninzi namatye axabisekileyo; yaye wafika kuSolomon waza wathetha kuye ngako konke okwakusentliziyweni yakhe.+
3 USolomon wahlabela mgama emxelela yonke imibandela yakhe.+ Akuzange kubekho mbandela ufihlakeleyo kukumkani angazange amxelele ngawo.+
4 Xa ukumkanikazi waseShebha wabubonayo bonke ubulumko bukaSolomon+ nendlu awayeyakhile,+
5 nokutya kwetafile yakhe+ nokuhlala kwabakhonzi bakhe nenkonzo yasetafileni yabalungiseleli bakhe nesinxibo sabo neziselo zakhe+ nemibingelelo yakhe etshiswayo awayeyinikela rhoqo endlwini kaYehova, wandula ke akabi namoya ungakumbi.+
6 Ngoko wathi kukumkani: “Liyinyaniso ilizwi endilive kwilizwe lam ngale mibandela yakho nangobulumko bakho.+
7 Yaye andizange ndikholwe kula mazwi de ndeza amehlo am abona; kwaye, khangela! andixelelwanga nesiqingatha esi.+ Ugqwesile ngobulumko nempumelelo kwizinto eziviweyo endiye ndaziphulaphula.+
8 Banoyolo abantu bakho;+ banoyolo+ aba bakhonzi bakho abema phambi kwakho rhoqo, baphulaphule ubulumko bakho!+
9 Wanga uYehova uThixo wakho angabongwa,+ oye wayoliswa+ nguwe ngokukubeka etroneni kaSirayeli;+ ngenxa yokuba uYehova emthanda uSirayeli ukusa kwixesha elingenammiselo,+ ukuze akumisele njengokumkani+ ukuba uphumeze izigwebo+ nobulungisa.”+
10 Wandula ke wanika+ ukumkani ikhulu elinamashumi amabini eetalente zegolide+ neoli yebhalsam+ eninzi kakhulu namatye axabisekileyo. Akuzange kuphinde kuziswe ioli yebhasalm eninzi kangako njengaleyo ukumkanikazi waseShebha wayinika uKumkani uSolomon.
11 Umkhosi weenqanawa+ zikaHiram ezazithwele igolide eyayivela eOfire+ wezisa namaplanga amaninzi kakhulu omthi womalgumi+ evela eOfire namatye axabisekileyo.+
12 Kwaye ukumkani wenzela indlu kaYehova+ nendlu kakumkani izixhaso ngamaplanga omthi womalgumi, neehadi+ nemirhubhe+ yeemvumi. Amaplanga omthi wealgumi onjengalo awazange aziswe kwakhona engazange aphinde abonwe de kube namhla.
13 Kwaye uKumkani uSolomon wanika ukumkanikazi waseShebha konke okwamyolisayo awayekucelile, ngaphandle koko wamnika kona ngokwezinwe+ zikaKumkani uSolomon. Emva koko wajika waya elizweni lakhe, yena kunye nabakhonzi bakhe.+
14 Ubunzima begolide+ eyeza kuSolomon ngonyaka omnye baba ngamakhulu amathandathu anamashumi mathandathu anesithandathu eetalente zegolide,+
15 ngaphandle kweyamadoda akhenkethayo neyengenelo yabarhwebi neyabo bonke ookumkani+ bama-Arabhu+ neyeerhuluneli zelizwe.
16 Kwaye uKumkani uSolomon wahlabela mgama wenza amakhulu amabini amakhaka amakhulu egolide exutyiweyo+ (wabeka amakhulu amathandathu eeshekele zegolide kwikhaka ngalinye elikhulu),+
17 neengweletshetshe zegolide exutyiweyo ezingamakhulu amathathu (wabeka iimina ezintathu zegolide kwingweletshetshe nganye).+ Wandula ke ukumkani wazibeka kwiNdlu yeHlathi laseLebhanon.+
18 Ngapha koko, ukumkani wenza itrone enkulu+ yophondo lwendlovu+ waza wayaleka ngegolide esulungekisiweyo.+
19 Kwakukho izinyuko ezithandathu eziya etroneni, yaye emva kwetrone kwakukho isigubungelo esisisazinge, ibe kwakukho indawo yokubeka iingalo kweli cala nakweliya cala lendawo yokuhlala, yaye kwakumi iingonyama ezimbini+ ecaleni kwendawo yokubeka iingalo.+
20 Yaye kwakukho iingonyama ezilishumi elinesibini ezazimi apho kwizinyuko ezithandathu, kweli cala nakweliya cala. Akukho bukumkani bumbi benza enjengayo kanye.+
21 Zonke izitya zokusela zikaKumkani uSolomon yayizezegolide, yaye zonke izitya zeNdlu yeHlathi laseLebhanon+ yayizezegolide esulungekileyo.+ Kwakungekho nto yesilivere; ngemihla kaSolomon yayigqalwa njengengento konke konke.
22 Kuba ukumkani wayenomkhosi weenqanawa zaseTarshishe+ elwandle kunye nomkhosi weenqanawa zikaHiram. Kanye kwiminyaka emithathu umkhosi weenqanawa zaseTarshishe wawufika uthwele igolide+ nesilivere, uphondo lwendlovu,+ neenkawu neepikoko.
23 Ngoko uKumkani uSolomon wayemkhulu ngakumbi kunabo bonke abanye ookumkani bomhlaba ngobutyebi+ nobulumko.+
24 Yaye bonke abantu bomhlaba babefuna ubuso bukaSolomon ukuze beve ubulumko bakhe obabubekwe nguThixo entliziyweni yakhe.+
25 Kwaye ngamnye wayesizisa isipho sakhe,+ impahla yesilivere+ nempahla yegolide nezambatho nezikrweqe+ neoli yebhalsam, amahashe neemeyile,+ minyaka le.+
26 USolomon waqhubeka ehlanganisa iinqwelo namahashe emfazwe angakumbi; kwaye waba neenqwelo eziliwaka elinamakhulu amane namahashe emfazwe alishumi elinesibini lamawaka,+ wawabeka kwizixeko zeenqwelo nakufuphi nokumkani eYerusalem.+
27 Kwaye ukumkani wenza isilivere eYerusalem njengamatye,+ wenza nomsedare omninzi njengemithi yesikamore eseShefela.+
28 Amahashe abenawo uSolomon evela eYiputa ayethunyelwa ngaphandle, kwaye iqela labarhwebi bakakumkani lalithabatha umhlambi wamahashe ngexabiso.+
29 Inqwelo yayinyuka ize ithunyelwe ngaphandle ivela eYiputa ngamaqhosha esilivere angamakhulu amathandathu, nehashe ngekhulu namashumi amahlanu; leyo yindlela ababesenza ngayo bonke ookumkani bamaHiti+ nookumkani baseSiriya. Kwakusetyenziswa bona ukuthumela ngaphandle.
Yithumele
Yithumele
1 Kumkani 10
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=11&Chapter=10&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D10%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Aprili 25–Meyi 1
YOBHI 33-37
Ingoma 50 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Umhlobo Wokwenene Udlulisela Isiluleko Esakhayo”: (imiz. 10)
Yob 33:1-5—UElihu wayemhlonela uYobhi (w95 2/15 29 ¶3-5)
Yob 33:6, 7—UElihu wayethobekile ibe enobubele (w95 2/15 29 ¶3-5)
Yob 33:24, 25—UElihu wamkhuthaza uYobhi kwanaxa wayemluleka (w11 4/1 23 ¶3; w09 4/15 4-5 ¶8)
-
Ukwemba Ubuncwane ObuseBhayibhileni: (imiz. 8)
Yob 33:24, 25—Yiyiphi “intlawulelo” ekusenokwenzeka ukuba uElihu wayethetha ngayo? (w11 4/1 23 ¶3-5)
Yob 34:36—UYobhi wayeza kuvavanywa ukusa kuwuphi umkhamo, ibe yintoni esiyifundayo koku? (w94 11/15 17 ¶10)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: Yob 33:1-25 (imiz. 4 nangaphantsi)
YIKHUTHALELE INTSIMI
Utyelelo Lokuqala: Hambisa isimemo sendibano yengingqi ka-2016 usebenzisa intshayelelo onokuyisebenzisa. (imiz. 2 nangaphantsi)
Xa Ubuyela: fg isifundo 12 ¶4-5—Yenza umboniso ngendlela yokubuyela kumntu obe nomdla kwisimemo sendibano. Beka isiseko sokubuyela. (imiz. 4 nangaphantsi)
Isifundo SeBhayibhile: jl isifundo 11—Khuthaza umfundi ukuba aye kwindibano ezayo. (imiz. 6 nangaphantsi)
INDLELA YOKUPHILA YAMAKRISTU
Ingoma 124
“Izikhumbuzo Zendibano”: (imiz. 8) Intetho. Dlala ividiyo ethi Izikhumbuzo Zendibano (Yiya ku-tv.jw.org/xh uze ujonge indawo ethi, OOVIMBA BEEVIDIYO > IMISEBENZI YETHU). Bakhuthaze bonke ukuba bagqibezele ukwenza amalungiselelo okuya kuzo zontathu iintsuku. Thetha ngamalungiselelo asekuhlaleni okuhanjiswa kwezimemo.
Iimfuno zebandla: (imiz. 7)
ISifundo SeBhayibhile Sebandla: ia isahl. 14 ¶1-13 (imiz. 30)
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 21 Nomthandazo


text:
OKUFUNDISWA YIBHAYIBHILE
Isiphelo Sehlabathi
Eyoku-1 kaYohane 2:17 ithi: “Ihlabathi liyadlula nenkanuko yalo,” Leliphi elo ‘hlabathi’? Lidlula nini, njani?
Leliphi eli ‘hlabathi’ liza kuphela?
OKUTHETHWA YIBHAYIBHILE
Ngenxa yokuba eli hlabathi ‘linenkanuko’ ezingqubana nokuthanda kukaThixo, icacile eyokuba akuthethwa ngomhlaba wokoqobo. Kunoko, kuthethwa ngabantu abasehlabathini abangamthobeliyo uThixo, ngaloo ndlela bezenza iintshaba zakhe. (Yakobi 4:4) Abo bantu abayinxalenye yelo hlabathi “baya kuva isohlwayo sesigwebo sentshabalalo engunaphakade.” (2 Tesalonika 1:7-9) Kwelinye icala, abantu abahlala ‘bengeyonxalenye yehlabathi’ bethobela uYesu Kristu, banethemba lobomi obungunaphakade.—Yohane 15:19.
Kakade ke, eyoku-1 kaYohane 2:17 igqibezela ngokuthi: “Lowo wenza ukuthanda kukaThixo uhleli ngonaphakade.” Ewe, lowo unethemba lobomi obungunaphakade apha emhlabeni, njengoko isitsho iNdumiso 37:29: “Amalungisa aya kuwudla ilifa umhlaba, ahlale kuwo ngonaphakade.”
“Musani ukulithanda ihlabathi nezinto ezisehlabathini. Nabani na olithandayo ihlabathi, uthando lukaBawo alukho kuye.”—1 Yohane 2:15.
Liya kuphela njani ihlabathi?
OKUTHETHWA YIBHAYIBHILE
Isiphelo siza kuza ngeendlela ezimbini. Okokuqala, uThixo uza kutshabalalisa unqulo lobuxoki, olubonakaliswa njengehenyukazi elibizwa ngokuthi “IBhabhiloni Enkulu.” (ISityhilelo 17:1-5; 18:8) Ngoxa lisithi lithembekile kuThixo, lihambisana neenkokeli zezopolitiko zeli hlabathi. Ezi nkokeli, ziya kulijikela ihenyukazi. “Baya kulithiya ihenyukazi, baliphanzise, balihlube libe ze, bazidle iinxalenye zenyama yalo baze balitshise ngokupheleleyo ngomlilo.”—ISityhilelo 17:16
Okulandelayo, uThixo uya kunikela ingqalelo kwiinkokeli zezopolitiko—“izikumkani zehlabathi.” Kunye nabantu abangendawo, baya kutshatyalaliswa “kwimfazwe yemini enkulu kaThixo uSomandla,” ebizwa ngokuba ‘yiArmagedon.’—ISityhilelo 16:14, 16.
“Funani uYehova, nonke balulamileyo bomhlaba . . . Funani ubulungisa, funani ululamo. Mhlawumbi niya kufihlwa ngemini yomsindo kaYehova.”—Zefaniya 2:3.
Liza kupheliswa nini ihlabathi?
OKUTHETHWA YIBHAYIBHILE
Isiphelo siya kufika emva kokuba abantu bexelelwe ngoBukumkani bukaThixo—ubukumkani obuya kuthabathela indawo ulawulo lwabantu. (Daniyeli 7:13, 14) UYesu Kristu wathi: “Kwaye ezi ndaba zilungileyo zobukumkani ziya kushunyayelwa kuwo wonke umhlaba omiweyo kube bubungqina kuzo zonke iintlanga; kwandule ke kufike ukuphela.” (Mateyu 24:14) Lo msebenzi wokushumayela, ubonisa ubulungisa nenceba kaThixo, inxalenye yalo mqondiso ubonisa ixesha lokufika kwesiphelo. Lo mqondiso uquka iimfazwe, iinyikima, indlala kunye nezigulo.—Mateyu 24:3; Luka 21:10, 11.
Nangaphandle kokuprofeta ngeziganeko zehlabathi, iBhayibhile ikwasixelela nangesimo sengqondo sabantu “bexesha lesiphelo.” Sifunda oku: “Kuya kufika amaxesha amanqam ekunzima ukujamelana nawo. Kuba abantu baya kuba ngabazithandayo, abathandi bemali, . . . abangathobeli bazali, . . . abangenakuzeyisa, iindlobongela, abangathandi kulunga, . . . abathandi beziyolo kunokuba bathande uThixo.” *— 2 Timoti 3:1-5.
Zonke ezi ziganeko zibonisa imbali ethile eyaqala malunga neMfazwe Yokuqala Yehlabathi ngo-1914. Ngaphezu koko, ukususela ngaloo nyaka, UBukumkani BukaThixo bavakaliswa ehlabathini lonke, yaye Amangqina KaYehova awugqala lo msebenzi njengelungelo. Kungenxa yoko, IMboniselo yabo yaba nomxholo othi, IMboniselo Evakalisa UBukumkani BukaYehova.
“Ngoko ke, hlalani nilindile, ngenxa yokuba ningayazi imini okanye ilixa.”—Mateyu 25:13.
^ isiqe. 14 Ukuze ufumane inkcazelo engakumbi, jonga isahluko 9 sencwadi ethi Yintoni Ngokwenene Efundiswa YiBhayibhile? Epapashwe ngamaNgqina kaYehova. Iyafumaneka naku-www.jw.org/xh.
Funda Okungakumbi
Imihla Yokugqibela—IBhayibhile Incwadi Yesiprofeto Esichanileyo, Inxalenye 6
Ngaba sikho isiganeko esikhethekileyo esenzekayo kweli xesha siphila kulo? Funda ngeziprofeto ezisixhenxe ezibonisa ukuba ixesha esiphila kulo likhethekile.
Ubalo Maxesha LweBhayibhile Lubonisa Ntoni Ngonyaka Ka-1914?
Isiprofeto ‘samaxesha asixhenxe’ esikuDaniyeli isahluko 4 sibhekisa kwixesha elibalulekileyo kulawulo lwabantu.
Abaninzi Baza Kusinda Xa Kufika Isiphelo—Nawe Ungasinda
Kodwa njani? Ngokuqokelela ukutya na okanye izinto ocinga ukuba uza kuzidinga xa kufika isiphelo?


text:
INQAKU ELINGUMXHOLO | UNOKUFUMANA OKUNINZI XA UFUNDA IBHAYIBHILE
Kutheni Kufuneka Ufunde IBhayibhile?
“Ndandicinga ukuba kuza kuba nzima ukuyiqonda into ethethwa yiBhayibhile.”
—UJovy
“Ndandicinga ukuba iyadika.”
—UQueennie
“Xa ndandibona indlela iBhayibhile enkulu ngayo, ndaphelelwa ngumdla wokuyifunda.”
—UEzekiell
Wakha wacinga ukufunda iBhayibhile kodwa watyhafiswa zezi zinto sithethe ngazo ngasentla? Kwabaninzi kubonakala kunzima ukuyifunda. Kodwa uza kuthini xa uxelelwa ukuba inokukunceda wonwabe uze waneliseke ebomini? Futhi uza kuthini xa ufumanisa ukuba kukho iindlela ezinokukwenza ube nomdla wokuyifunda? Awunamdla wokuva ukuba iBhayibhile inokukunceda njani?
Khawuve ezi zinto zithethwa ngabantu abaqalise ukufunda iBhayibhile yaza yabanceda.
UEzekiel, osekuqaleni kwiminyaka yee-20 uthi: “Kwixa elidlulileyo, ndandifana nomntu oqhuba nje imoto engazazi nalapho aya khona. Kodwa ndathi ndakufunda iBhayibhile, ubomi bam banentsingiselo. Inamacebiso endinokuwasebenzisa kubomi bam bemihla ngemihla.”
UFrieda, naye osekuqaleni kwiminyaka yee-20 uthi: “Ndandikhawuleza ukuba nomsindo. Kodwa ukufunda iBhayibhile kwandinceda ndakwazi ukuwubamba. Loo nto yabangela ukuba abantu bangandonqeni, kangangokuba ngoku ndineetshomi ezininzi.”
UEunice, ibhinqa elikwiminyaka yee-50 uthi xa ethetha ngeBhayibhile, “Indinceda ndibe ngumntu obhetele, nditshintshe imikhwa engathandekiyo.”
Njengabo bafundi nabanye abaninzi, nawe iBhayibhile inokukunceda wonwabe ebomini. (Isaya 48:17, 18) Ezinye izinto enokukunceda kuzo zezi: (1) ukwazi ukwenza izigqibo ezifanelekileyo, (2) uzenzele iitshomi zokwenene, (3) umelane nestres, futhi (4) okona kubaluleke ngaphezu kwazo zonke, ufunde inyaniso ngoThixo. Icebiso eliseBhayibhileni livela kuThixo, ngoko alinakukukhupha ecaleni. UThixo akasoze akulahlekise.
Into ebalulekileyo kukuba uqalise ukuyifunda. Ngawaphi amacebiso anokwenza ungacingi kaninzi ngaphambi kokuba uqalise ukuyifunda futhi ukuthande?


text:
INQAKU ELINGUMXHOLO | NGABA IBHAYIBHILE ILUNCEDO NAMHLANJE?
Ukuzibamba
UMGAQO WEBHAYIBHILE: “Isiyatha sikhupha wonke umoya waso, kodwa isilumko siwugcina uzolile kude kuse ekupheleni.”—IMizekeliso 29:11.
“Ndiziva ngathi ndisindiswe ekufeni!”
IINGENELO: Azibaleki iingenelo zokukwazi ukuzibamba! Enye yezinto ezenziwa lolu phawu kukukhusela impilo yethu. IBhayibhile ithi, “Intliziyo ezolileyo ibubomi [okanye yimpilo] kumzimba wenyama.” Iphinda ithi, “Intliziyo evuyayo iyaphilisa.” (IMizekeliso 14:30; 17:22) Izifundo zibonisa ukuba impilo yabantu abathanda ukuxabana okanye abathanda ukugqajukelwa yimisindo isesichengeni yaye banokuhlaselwa sisifo sentliziyo. Kakade ke, ukukwazi ukuzibamba akuncedi nje empilweni kuphela.
UCassius oneminyaka emalunga neyi-30 ubalisa athi: “Umsindo wam wawuhlal’ usempumlweni yaye ndikuthanda gqitha ukuxabana. Ndandingakhathali. Kodwa konke oko kwatshintsha mhla ndaqalisa ukuphila ngemigaqo yeBhayibhile. Ndafunda indlela yokuwubamba umsindo, ndathobeka ndaza ndakwazi nokuxolela. Ukuba bekungenjalo, ngendisentolongweni ngoku. Ndiyaqonda ukuba ndiye ndasindisw’ ekufeni!”
Funda Okungakumbi
Isinceda Njani Imigaqo YeBhayibhile?
UYesu wachaza isizathu sokuba kufuneka sikhokelwe, nemigaqo emibini eyeyona ibalulekileyo.
Iindlela Zokuphila Ezibalulekileyo Nezisenza Sonwabe
Abaninzi bathi: ‘Ukuba ilungile kuwe, yenze. Yenza into efunwa yintliziyo yakho.’ Ngaba bubulumko loo nto? Funda ngemilinganiselo yokuziphatha eseBhayibhileni nonokuyithemba.


text:
Ndinokuphucula Njani Esikolweni?
Into onokuyenza
Sukutyhafa! Unganikezeli ucinge ukuba akukho nto ibhetele onokuyenza. Musa ukuvumela iingcinga ezityhafisayo ngeziphiwo onazo. Ngokomzekelo, xa abantu (mhlawumbi ngaphandle kwesizathu) babegxeka indlela athetha ngayo umpostile uPawulos, wathi: “
Nokuba andinabuchule ngentetho, ngokuqinisekileyo andinjalo ngolwazi.” (2 Korinte 10:10; 11:6) UPawulos wayezazi izinto angenabuchule kuzo. Kodwa wayezazi nalichule kuzo. Wena? Zintoni olichule lazo? Ukuba akuzazi, kutheni ungabuzi umntu omdala okuthandayo? Umhlobo onjalo unokukunceda uzazi izinto olichule lazo uze uzisebenzise.
Zabalazela ukukhuthalela ukufunda. Ayikho indlela elula yokuphumelela esikolweni. Kufuneka ufunde. Mhlawumbi ukuva nje elo gama akuhli kamnandi kuwe. Nokuba kunjalo, akukho nto ibaluleke njengokufunda. Phofu ke, xa uzama, uya kude ukuqhele ude ukuthande. Ukuze ukukhuthalele ukufunda, kufuneka ulisebenzise kakuhle ixesha lakho. Le nto mayingasuki engqondweni yakho—eyona nto imele ize phambili kwinto yonke oyenzayo kukufunda. Liyinyaniso elokuba iBhayibhile ithi kukho ‘
ixesha lokuhleka nexesha lokudloba.’ (INtshumayeli 3:1, 4; 11:9) Ngoko ke, njengabanye abantwana nawe usenokuba uyalifuna ixesha lokonwaba. Kodwa INtshumayeli 11:4 ikulumkisa ngelithi: “
Olinda umoya akayi kuyihlwayela imbewu; nokhangela amafu akayi kuvuna.” Yintoni esiyifundayo apha? Musa ukuzibekela amangomso izinto ekufuneka uzenze. Akuyi kukwazi ukwenza umsebenzi obalulekileyo. Ngaphambi kokuba uye kudlala, qala ngokufunda. Ungakhathazeki—uza kuba nalo ixesha lokuzenza zombini ezi zinto!


text:
Ileta Evela KwiQumrhu Elilawulayo
Bazalwana Noodade Abathandekayo:
Umprofeti uIsaya ngokuthobeka wavuma ukuba nayiphi na impumelelo yoBukumkani bakwaYuda, yayiyintsikelelo evela kuYehova. Njengoko sifunda kuIsaya 26:12 wathi: “Owu Yehova, . . . kwanemisebenzi yethu yonke usenzele.” Xa sijonga oko kuye kwaphunyezwa kunyaka wenkonzo ophelileyo nathi sitsho loo mazwi. Ngokwenene uYehova wenza “izinto ezimangalisayo ezingazange zidalwe [zibekho]” ngaphambili! (Eks. 34:10) Khawucinge ngezinye zeentsikelelo asiphe zona.
Iwebhsayithi yethu esemthethweni, i-jw.org/xh iye yasetyenziswa ngendlela emangalisa ngokwenene. Ngoku ifumaneka ngeelwimi ezingaphezu kwe-600, kunokufundwa okanye kukhutshelwe iimpapasho ngeelwimi ezingaphezu kwe-750. Ibanceda ngokwenene abantu abayifuna ngokunyanisekileyo inyaniso. Khawucinge ngoku: Esinye isibini sadaniswa luhanahaniso oluselunqulweni. Sabona iwebhsayithi yethu xa sasikhangela eyona ndlela yokunqula uThixo. Saqalisa ukumana sifunda amanqaku kwiimpapasho zethu, sibukela neevidiyo kule webhsayithi. Sade sakhuphela nencwadana ethi Ukuhlolisisa IZibhalo Imihla Ngemihla saza saqalisa ukuthatha itekisi yosuku nabantwana baso ababini abakwishumi elivisayo. Ngenye intsasa amaNgqina kaYehova afika sisenza kanye oko. Afumanisa ukuba ngenxa yokufunda izinto ezikwiwebhsayithi yethu, le ntsapho yayisele itshintshe izinto ezininzi ebomini bayo. Yasusa iitattoo kunye namacici awayesemzimbeni, yatshabalalisa imifanekiso yokunqula, yayeka ukubhiyozela iiholide zehlabathi nokubukela iimuvi ezingafanelekanga—konke oku yakwenza ngaphambi kokuba idibane namaNgqina! Ngexesha lokubhalwa kwale leta, abazali kunye nomntwana omnye, bonke bebesele bengabavakalisi yaye abazali bafuna ukubhaptizwa kungekudala.
Abaninzi baye basibulela nangelinye ilungiselelo elihle: Ijelo Losasazo LamaNgqina. Iinkqubo zenyanga zinokubukelwa ngeelwimi ezingaphezu kwe-70, kwaye ziseza kufumaneka nangezinye iilwimi ezingakumbi. Iintsapho ezininzi ziyibukela ngengokuhlwa yoNqulo Lwentsapho. Omnye umzalwana wathi, “Nangona intlangano kaYehova iye yakhula kakhulu zange sizive sisondele kangaka kwikomkhulu lethu!”
Iindibano zisoloko ziyindumasi kubantu bakaYehova, bekunjalo ke nangezonyaka wenkonzo ka-2015. Kwezi ndibano kuboniswe iividiyo kunye nemifanekiso ezotywayo eyi-42, kwadlalwa neengoma ezimyoli ezintandathu ngaphambi kokuba kuqale inxalenye nganye yocwangciso. Omnye umzalwana onamava wathi xa ethetha ngolu cwangciso, “Kwakubonakala ukuba akakho owayefuna ukuya naphi na ngoxa ucwangciso luqhubeka, kwakungekho mntu ufuna ukuphoswa nayenye into.” Omnye umthunywa wevangeli yena wathi, “Ezi vidiyo zenze inyaniso noBukumkani zaba yinto yokwenene kum.”
Kulo nyaka uphelileyo, uYehova uye wasisikelela nangeengoma zoBukumkani ezintsha. Esinye isibini sabhala sathi: “Ezi ngoma zintsha zenza ube ngathi wangiwa nguYehova. Ziye zisithuthuzele ngamaxesha anzima.” Iindibano zethu ziye zasikhumbuza nangendlela abadlali bezixhobo zomculo kunye nekwayara yeWatchtower abaye basebenza nzima ngayo ngenxa yokuba besithanda, konke oku bekwenzela ukuba kudunyiswe uYehova!
Ngaba ibandla lakho liyazisebenzisa iitroli zokushumayela esidlangalaleni? Le ndlela yokushumayela ingqineke iyintsikelelo ngokwenene! Kuye kwafikelelwa nakubantu abangazange bayive inyaniso ngenxa yokuba behlala kwizakhiwo ezinamasango atshixwayo nezibiyelwe ngeendonga eziphakamileyo. NamaNgqina apholileyo aye afumana uncedo lokomoya kusetyenziswa le ndlela yokushumayela. NgoJanuwari 2015, enye indoda kuMzantsi Korea yaya apho itroli imise khona. Yathi, kutshanje iye yaqalisa ukucinga nzulu ngoThixo. Kwaqaliswa isifundo seBhayibhile kunye nayo. NgoFebruwari, yaqalisa ukuya kwiintlanganiso; ngoMatshi yayeka ukutshaya. NgoAprili, yatyelela isebe lakuMzantsi Korea, yaye yenza inkqubela emangalisayo ngokomoya. La ngamava nje omntu omnye kwamaninzi esiwafumeneyo apha kwikomkhulu lehlabathi.
Sithandezela ukuba incwadana ekhululwe endibanweni ingafikelela iintliziyo zabo bapholileyo baze babuyele kwiingalo ezinothando zikaYehova ngaphambi kokuba bashiywe lixesha! Sinikhuthaza nonke ukuba nixelise uYehova, nibamkele ngothando bonke abo babuyela kuye.—Hez. 34:16.
UYehova uye wabasikelela ngokwenene abantu bakhe kulo nyaka wenkonzo uphelileyo. Yintoni eza kulandela ngoku? Kuza kufuneka silinde. Okwangoku, qinisekani ukuba thina beQumrhu Elilawulayo sinithanda kakhulu yaye sinithandazela rhoqo.
Sininqwenelela okuhle,
Abazalwana benu,
IQumrhu Elilawulayo LamaNgqina KaYehova


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Njengoko iimfanelo zesidima soluntu semvelo kunye neemfanelo zoluntu‐jikelele olungenakunikelwa olusisisekelo senkululeko, ubulungisa noxolo emhlabeni.
Njengoko ukungananzi nokudelelwa kweemfanelo zoluntu ezingunobangela weziphumo zobukrwada ezithi zibangele ingcwangu kwisazela soluntu, kunye nesiqalo nokufika kwelizwe apho uluntu luza kuxhamla ukuthetha ngokukhululekileyo, inkolo nenkululeko engenaloyiko kunye neemfuno ezazisiweyo njengeminqweno yoluntu‐jikelele.
Kwananjalo kubalulekile ke ngoko, ukuba umntu anganyanzeliswa ukufumana uncedo, okwetyeli lokugqibela, ukuchasa ubundlobongela nengcindezelo, kuba iimfanelo zesidima sobuntu mazikhuselwe ngolawulo lomthetho.
Njengokuba kubalulekile ukukhuthaza kokwandiswa kobuhlobo nemvisiswano phakathi kwezizwe.
Njengoko uluntu Lwezizwe Ezimanyeneyo luthe lwaqinisekisa kukubaluleka kweemfanelo zesidima soluntu, oku kuxabiseka kwesidima nokuxabiseka koluntu nakwiimfanelo zamadoda namakhosikazi, bathe bazimisela ukukhuthaza inkqubela yezentlalo nomgangatho obhetele kwimpilo yoluntu ekhululekileyo.
Njengoko amalungu obuRhulumente kunye nawezizwe ezimanyeneyo azimisele ukukhuthaza intlonipho yoluntu‐jikelele nokuqatshelwa kweemfanelo zoluntu nokubaluleka kwenkululeko.
Njengoko iimvisiswano zesidima soluntu nenkululeko yoluntu zibalulekile ukuze kuzuzwe esi sithembiso,
NGOKU‐KE NGENXA YOKO,
Intlanganiso‐jikelele
Yazisa ngale nkcazo‐jikelele engeemfanelo zoluntu ezikumgangatho oqhelekileyo wokuphumeza abantu bonke kunye nezizwe zonke, kude kube sekugqibeleni nokuba wonke ubani nakunye nemibutho yoluntu, ekufuneka igcine le nkcazelo, izame ukufundisa nokuqeqesha ukukhuthaza intlonipho yezomfanelo zoluntu nenkululeko, neendlela zenkqubela phambili, kwisizwe sonke nakumazwe angaphesheya ukuze kukhuseleke ummiselo‐jikelele nokuqapheleka, uqwalaselo, phakathi koluntu lwamalungu oburhulumente ngokwawo, kunye nabantu bezizwe ezibaphetheyo.
Bonke abantu bazalwa bekhululekile belingana ngesidima nangokweemfanelo. Bonke abantu banesiphiwo sesazela nesizathu sokwenza isenzo ongathanda ukuba senziwe kumzalwane wakho.
Wonke umntu unamalungelo kwiimfanelo nenkululeko eziqulathwe kule nkcazelo, ngaphandle kokwahlulwa ngobuhlanga, ibala, ubuni, ulwimi, inkolo, ezopolitiko nezinye izimvo, ezesizwe okanye ezentlalo, ezokuzalwa okanye namanye amawonga.
Ngaphezu koko, akukho mahluko unokwenziwa usekelwe kwezopolitiko, ulawulo lwezobulungisa okanye amawonga ezizwe nezizwana okanye ummandla apho umntu akhoyo, nokuba uzimele, ukuthembeka, urhulumente ongazimelanga okanye nokuba zeziphi indlela zokunciphisa ulawulo lobukumkani.
Wonke umntu unelungelo lokuphila, inkululeko kunye nokhuseleko.
Akukho namnye oya kugcinwa ebukhobokeni nakukhuselo lomnye umntu, kanti urhwebo ngamakhoboka aluvumelekanga nangayiphina indlela.
Akukho namnye oyakuphathwa gadalala, ngenkohlakalo, ngokungenabuntu okanye ngempatho eluhlazo okanye isohlwayo.
Wonke umntu unelungelo lokwamkelwa yonke indawo njengomntu phambi komthetho.
Bonke abantu bayalingana phambi komthetho kwaye benamalungelo ngaphandle kocalu‐calulo ngokulinganayo kukhuseleko lomthetho. Bonke abantu banelungelo lokhuselo olulinganayo oluchasene naluphina ucalu‐calulo olwaphula le nkcazelo, nangokuchasene neendlela zothelekiso kucalu‐calulo.
Wonke umntu unelungelo loncedo lwesiphumo sobuchule benkundla yamatyala esizwe ngokomthetho owaphula iimfanelo ezibalulekileyo ezinikelwa ngumthetho wolawulo.
Akukho namnye oza kubanjwa ngendlela engaqondakaliyo, abe libanjwa okanye abe selubhacweni.
Wonke umntu unelungelo elipheleleyo elilinganayo nelilungileyo nokuxoxwa kwetyala esidlangalaleni yinkundla ezimeleyo okanye inkundla zamatyala ezingakhethi cala ekumisweni kwamalungelo nemfanelo zoluntu kunye naluphi na ulwaphulo mthetho amangalelwe ngalo.
1. Wonke umntu omangalelwe kuba enetyala, unelungelo lokubonwa engenatyala ade abe ufunyenwe enetyala ngokwasemthethweni kwinkundla yamatyala apho ebe nesiqiniseko esifanelekileyo sokhuseleko.
2. Akukho namnye oya kufunyanwa enesohlwayo setyala ngenxa yomthetho okanye ukushiya isenzo esingamisa isohlwayo setyala, ngaphantsi kwamatyala esizwe nawezizwe‐jikelele, nangexesha lokwenzeka kwetyala. Nakuba kubekwe isigwebo esinzima kunesiya esasisetyenziswa ngexesha lokwenzeka kwetyala.
Akukho namnye oya kuphazanyiswa kubomi obubobakhe, kusapho lwakhe, kwikhaya lakhe okanye ngokwembalelwano, nokuba kukuhlaselwa okuhlisa isidima nodumo lomntu. Wonke umntu kufanelekile ukuba akhuselwe ngumthetho ekuphazanyisweni okanye kuhlaselo.
1. Wonke umntu unelungelo lokuhamba nokuhlala phakathi kwemida yasebuRhulumenteni.
2. Wonke umntu unelungelo lokushiya nokuba leliphi ilizwe nelakhe ngokunjalo kwaye aphinde abuyele kwelakhe ilizwe.
1. Wonke umntu unelungelo lokucela aze axhamle indawo yokhuseleko elubhacweni kwamanye amazwe.
2. Eli lungelo alinakukhuselwa wakumangalelwa ngenyaniso engenamvelaphi, ulwaphulo‐mthetho olungenazipolitiki okanye kumthetho ochasene neenjongo zomthetho‐siseko zeZizwe ezimanyeneyo.
1. Wonke umntu unelungelo lobuhlanga.
2. Akukho namnye oya kuhluthwa ubuhlanga bakhe okanye ahluthwe ilungelo lokutshintsha ubuzwe bakhe.
1. Amadoda namakhosikazi aselekhulile, ngaphandle kokuthintelwa ngenxa yobuhlanga, ubuzwe okanye inkolo, banelungelo lokutshata babe nosapho. Banamalungelo alinganayo emtshatweni naxa sewuqhawukile.
2. Kuya kutshatwa ngokukhululekileyo nangokupheleleyo ngemvume yabo baza kuba ngumyeni nenkosikazi.
3. Usapho lusisisekelo esibalulekileyo sendalo kuluntu kwaye lunelungelo lokhuseleko oluvela kuluntu nakuRhulumente.
1. Wonke umntu unelungelo lokuba nezinto ezizezakhe yedwa kunye nezo azidibanele nabanye.
2. Akukho namnye oyakuhluthwa athathelwe izinto zakhe.
Wonke umntu unelungelo leengcinga ezikhululekileyo isazela nokholo, eli lungelo liquka inkululeko yokutshintsha ukholo lwakho okanye ukukholwa nenkululeko yoko unokukwenza wedwa okanye nobudlelwane nabanye nokuba kusesidlangalaleni okanye emfihlakalweni, ukucacisa inkolo yakho okanye ukukholelwa kwimfundiso, ukwenza unqulo nokugcina izithethe.
Wonke umntu unelungelo lokucinga nokuthetha ngokukhululekileyo, eli lungelo liquka inkululeko yokuveza uluvo lwakhe ngaphandle kokuphazamiseka nokuzama ufumana ukuze udlulise ulwazi neengcinga nangaziphi na iintlobo zosasazo nokuba kukweyiphi na imida.
1. Wonke umntu unelungelo lenkululeko yeendibano zoxolo kunye neentlanganiso zoxolo.
2. Akukho namnye oya kunyanzeliswa ukuba abe lilungu lentlangano.
1. Wonke umntu unelungelo lokuthabatha inxaxheba kwezobuRhulumente belizwe lakhe ngqo okanye ngokusetyenziswa kwamalungu akhethiweyo.
2. Wonke umntu unethuba elilinganayo lokusebenzela uRhulumente welizwe lakhe.
3. Intando yoluntu iya kuba sisisekelo sempatho kaRhulumente; le ntando iyakubonakaliswa ngamaxesha athile nangobunyani belungelo lovoto eya kwenziwa ngokufihlakeleyo okanye ngendlela elinganayo yokuvota ngenkululeko.
Wonke umntu njengelungu lombutho woluntu, unelungelo lokhuseleko lombutho woluntu kwaye enelungelo lokuphumeza, ngeenzame zobuzwe nangemvisiswano zamazwe nangokuvumelana nemibutho namacebo obuRhulumente ngokwezoqoqosho, ezentlalo namalungelo amasiko neemfanelo zesidima nenkululeko engenkqubela‐phambili yobuntu bakhe.
1. Wonke umntu unelungelo lokusebenza, ukuzikhethela umsebenzi ngokukhululekileyo, ubulungisa neemfuneko ezifanelekileyo zomsebenzi, kunye nokukhuseleka okuchasene nokungabinamsebenzi.
2. Wonke umntu ngaphandle komkhethe, unelungelo lomvuzo olinganayo ngomsebenzi olinganayo.
3. Wonke umntu osebenzayo unelungelo lobulungisa bokukhetha intlawulo ukuqinisekisa ukuba yena nosapho lwakhe baphila impilo enexabiso nesidima sobuntu, eya kuthi yongezwe kwakuba nemfuneko, ngezinye iindlela zokukhusela intlalo yoluntu.
4. Wonke umntu unelungelo lokubumba okanye abe lilungu lweemanyano zorhwebo, ukukhusela iimfanelo zakhe.
Wonke umntu unelungelo lokuphumla nokuba nexesha lokuphola, kunye namaxesha avumelekileyo okusebenza namaxesha eholide ezuza umvuzo.
1. Wonke umntu unelungelo lentlalo esemgangathweni ngokuphila impilo efanelekileyo kunye nosapho lwakhe, kunye nokutya, impahla, indawo yokuhlala, unyango kunye neenkonzo ezibalulekileyo zentlalo, kwanelungelo lokhuseleko wakungasebenzi, wakugula, wakuba ngumlwelwe, ngumhlolokazi, ngumdli‐mhlalaphansi okanye wakuswela impilo ngokungalawulekiyo.
2. Ubunina nobuntwana bulungelwe yinkathalelo ebalulekileyo kunye noncedo olukhethekileyo. Bonke abantwana nakuba bengazalwa emtshatweni mabaxhamle ukhuseleko lwentlalo ngokulinganayo.
1. Wonke umntu unelungelo lemfundo. Kuza kuba nomfundaze kwabaqalayo nakwimigangatho ebalulekileyo. Imfundo yabaqalayo iya kunyanzeliswa. Imfundo ngezobugcisa kunye nokufundela umsebenzi kuya kwenziwa ukuba kufumaneke kanti imfundo ephakamileyo nayo iya kwenziwa ukuba ifumaneke ngokulinganayo kuluntu lonke njengesiseko sempumelelo.
2. Imfundo iza kujoliswa ngqo kwinkqubela phambili epheleleyo yoluntu nokomelezwa kwentlonipho yamalungelo oluntu nokubaluleka kwenkululeko. Iza kuxhasa imvisiswano, ukunyamezelana nobuhlobo phakathi kwezizwe, ubuzwe, namaqela eenkolo eyakuthi iphuhlise umsebenzi wamazwe jikelele ukuze kugcinwe uxolo.
3. Abazali banelungelo elibalulekileyo lokukhetha uhlobo lwemfundo eyakuthi ifundiswe abantwana babo.
1. Wonke umntu unelungelo lokuthabatha inxaxheba ngokukhululekileyo kwinkqubela yelizwe lakhe, onwabele inkcubeko kunye nesabelo senkqubela phambili yenzululwazi kunye noncedo lwezo zinto.
2. Wonke umntu unelungelo lokhuseleko, lwempatho kunye nezo zinto athi azithande ezithi zibe ziziphumo zezayo nayiphina inkqubela, ubuchule bokufunda nokubhala okanye ubugcisa bemveliso yombhali.
Wonke umntu unelungelo lentlalo yoluntu kunye neyezizwe‐jikelele apho amalungelo nenkuleleko alenkcazo‐jikelele athi amkeleke khona.
1. Wonke umntu kufuneka asebenzele uluntu aphila phakathi kwalo, apho inkululeko nenkqubela‐phambili epheleleyo neyamkelekileyo yoluntu ithi ifumaneke khona.
2. Ekusebenziseni amalungelo nenkululeko, wonke umntu uya kuba phantsi kwempembelelo ezimiselwe ngumthetho ngezizathu zokuqinisekisa ulwamkeleko ngentlonipho yamalungelo nenkululeko yabanye, ukuhlanganiswa kweemfuneko yokuziphatha kakuhle, esidlangaleni nentlalo‐ntle ngokolawulo lwedemokrasi.
3. La malungelo neenkululeko zoluntu mawangasetyenziswa ngendlela ephikisana neenjongo nemithetho yamazwe abumbeneyo.
Le nkcazo‐jikelele mayingatolikwa ngenjongo yokuba imele ezobuRhulumente, iqela okanye umntu owenza isithembiso okanye osenzo sineenjongo ezingatshabalalisa nokuba ngowuphi na umqathango wamalungelo kunye neenkululeko zoluntu ekuthethwa ngazo apha.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
12 Ngelo xesha uYesu wayehamba kumasimi okudla okuziinkozo ngesabatha.+ Abafundi bakhe balamba baza baqala ukukha izikhwebu zokudla okuziinkozo, badla.+
2 Bakukubona oku abaFarisi bathi kuye:+ “Khangela! Abafundi bakho benza oko kungekho mthethweni ukuba kwenziwe ngesabatha.”+
3 Wathi kubo: “Anizange nikufunde na oko kwenziwa nguDavide xa yena nabantu awayekunye nabo bathi balamba?+
4 Indlela awangena ngayo endlwini kaThixo baza badla izonka ezingumboniso,+ nto leyo ekwakungekho mthethweni+ ngaye ukuyidla, okanye ngabo wayenabo, ngaphandle kwababingeleli kuphela?+
5 Okanye, anizange nifunde na eMthethweni+ ukuba ngeesabatha etempileni ababingeleli abayiphathi isabatha njengengcwele kwaye baqhubeka bengenatyala?+
6 Ndithi ke kuni, okuthile okukhulu ngakumbi kunetempile+ kulapha.
7 Noko ke, ukuba nanikuqondile okuthethwa kukuthi, ‘Ndifuna inceba,+ kungekhona umbingelelo,’+ ngeningakhange nibagwebele isohlwayo abo bangenatyala.
8 Kuba uNyana womntu+ uyiNkosi yesabatha.”+
9 Emva kokuba emkile kuloo ndawo waya kwindlu yabo yesikhungu;
10 kwaye, khangela! nanko umntu onesandla esomileyo!+ Ngoko ukuze bafumane isimangalo ngokunxamnye naye+ bambuza bathi, “Kusemthethweni na ukuphilisa ngesabatha?”
11 Wathi kubo: “Nguwuphi na umntu phakathi kwenu oya kuthi enemvu enye aze, ukuba yeyela emhadini+ ngesabatha, angayibambi ayirhole?+
12 Kuqwalaselwe konke oku, uxabiseke ngaphezulu kangakanani na ke umntu kunemvu!+ Ngoko kusemthethweni ukwenza into entle ngesabatha.”
13 Wandula ke wathi kulo mntu: “Yolula isandla sakho.” Wasolula, saza saphila njengesinye isandla.+
14 Kodwa abaFarisi baphuma baza baceba ukumtshabalalisa.+
15 Ekwazile oko, uYesu wemka apho. Abaninzi bamlandela, waza wabaphilisa bonke,+
16 kodwa wabayala ngokungqongqo ukuba bangamvezi;+
17 ukuze kuzaliseke oko kwathethwa ngoIsaya umprofeti, owathi:
18 “Khangela! Umkhonzi wam+ endimnyulileyo, intanda yam,+ lowo ukholisiweyo nguye umphefumlo wam! Ndiza kufaka umoya wam kuye,+ yaye okusesikweni uya kukwenza kucace ezintlangeni.
19 Akayi kudala ingxabano,+ okanye adanduluke kakhulu, kungekho nabani na oya kuliva ilizwi lakhe kwiindlela eziphangaleleyo.
20 Akukho ngcongolo yaphukileyo aya kuyityumza, yaye akukho msonto weflekisi aya kuwucima,+ ade akuphumelelise okusesikweni+ ngempumelelo.
21 Eneneni, iintlanga ziya kuthembela egameni lakhe.”+
22 Bandula ke bamzisela indoda enedemon, eyimfama nesisimumu; wayiphilisa, yaza yathetha, yabona, indoda leyo esisimumu.
23 Ngoko, zonke izihlwele zathabatheka zaza zathi:+ “Akungebi lo mhlawumbi nguNyana kaDavide?”+
24 Bakukuva oku, abaFarisi bathi: “Lo mfo akazikhuphi iidemon ngaphandle kwangoBhelezebhubhe, umlawuli weedemon.”+
25 Ezazi iingcamango zabo,+ wathi kubo: “Bonke ubukumkani obahlulelene bodwa buyaphanza,+ yaye sonke isixeko okanye indlu eyahlulelene yodwa ayiyi kuma.
26 Ngokufanayo, ukuba uSathana ukhupha uSathana, wahlulelene yedwa; ngoko, buya kuma njani ubukumkani bakhe?
27 Ngaphezu koko, ukuba iidemon ndizikhupha ngoBhelezebhubhe,+ bazikhupha ngabani bona oonyana benu? Kungenxa yoku le nto beya kuba ngabagwebi benu.
28 Kodwa ukuba ndizikhupha ngomoya kaThixo iidemon, ubukumkani bukaThixo ngokwenene bunifikele.+
29 Okanye ubani angayingenela njani na indlu yomntu owomeleleyo aze athimbe iimpahla zakhe ezinokuthabatheka, ngaphandle kokuba kuqala uyambopha umntu lowo womeleleyo? Uya kwandula ke ayiphange indlu yakhe.+
30 Lowo ungekho ngakum unxamnye nam, nalowo ungahlanganisi kunye nam uyachithachitha.+
31 “Ngenxa yoko ndithi kuni, Lonke uhlobo lwesono nokunyelisa baya kukuxolelwa abantu, kodwa ukunyelisa umoya akuyi kuxolelwa.+
32 Ngokomzekelo, othe wathetha ilizwi nxamnye noNyana womntu, uya kuxolelwa;+ kodwa othetha nxamnye nomoya oyingcwele, akayi kuxolelwa, kule nkqubo yezinto kwanakuleyo izayo.+
33 “Kusenokuba nenza umthi ube mhle neziqhamo zawo zibe zihle okanye nenza umthi ubole neziqhamo zawo zibole; kuba umthi waziwa ngeziqhamo zawo.+
34 Nzalandini yamarhamba,+ ningathini na ukuthetha izinto ezilungileyo, ningabangendawo nje?+ Kuba umlomo uthetha ngokuphuphuma kwentliziyo.+
35 Umntu olungileyo ukhupha izinto ezilungileyo kubuncwane bakhe obulungileyo,+ kanti umntu ongendawo kubuncwane bakhe obungendawo ukhupha izinto ezingendawo.+
36 Ndithi ke kuni, lonke ilizwi elingamampunge abalithethayo abantu, baya kuphendula+ ngalo ngeMini Yomgwebo;
37 kuba ngamazwi akho uya kuvakaliswa ulilungisa, yaye ngamazwi akho uya kugwetyelwa isohlwayo.”+
38 Ngoko ekuphenduleni abathile kubabhali nabaFarisi bathi: “Mfundisi, sifuna ukubona umqondiso ovela kuwe.”+
39 Waphendula ke wathi kubo: “Isizukulwana esingendawo nesikrexezayo+ sihlala sifuna umqondiso, kodwa akukho mqondiso siya kuwunikwa ngaphandle komqondiso kaYona umprofeti.+
40 Kuba kanye njengokuba uYona+ wayesesiswini sentlanzi enkulu iimini ezintathu nobusuku obuthathu, kwangokunjalo noNyana womntu+ uya kuba sembilinini womhlaba+ iimini ezintathu nobusuku obuthathu.+
41 Abantu baseNineve baya kusuka beme ngomgwebo nesi sizukulwana+ yaye baya kusigwebela+ isohlwayo; ngenxa yokuba baguquka koko uYona+ wayekushumayela, kodwa, khangelani! okuthile okungaphezu koYona kulapha.
42 Ukumkanikazi wasemzantsi+ uya kuvuswa ngomgwebo nesi sizukulwana yaye uya kusigwebela isohlwayo; ngenxa yokuba weza evela eziphelweni zomhlaba esiza kuva ubulumko bukaSolomon, kodwa, khangelani! okuthile okungaphezu koSolomon kulapha.+
43 “Xa umoya ongahlambulukanga uphuma emntwini, udlula kwiindawo ezibharhileyo ufuna indawo yokuphumla, uze ungafumani nanye.+
44 Wandule ke uthi, ‘Ndiza kubuyela kwindlu yam endaphumayo kuyo’; uthi ke wakufika uyifumane izé, itshayelwe yacoceka yaza yahonjiswa.
45 Wandula ke uhambe uze uthabathe oomoya abahlukileyo abasixhenxe nabangendawo ngakumbi kunawo,+ bangene ke ngaphakathi, bahlale apho; ize imeko yokugqibela yaloo mntu ibe mbi kuneyokuqala.+ Kuya kuba njalo nakwesi sizukulwana singendawo.”+
46 Ngoxa wayesathetha nezihlwele, khangela! unina nabantakwabo+ bema ngaphandle befuna ukuthetha naye.
47 Ngoko uthile wathi kuye: “Khangela! Unyoko nabantakwenu bemi ngaphandle, bafuna ukuthetha nawe.”
48 Waphendula wathi kulowo wayemxelela: “Ngubani na uma, bengoobani bona abantakwethu?”+
49 Kwaye esolulela isandla sakhe ngakubafundi bakhe, wathi: “Khangela! Uma nabantakwethu!+
50 Kuba nabani na owenza ukuthanda kukaBawo osezulwini, nguye lowo ongumntakwethu, nodade wethu, noma.”
Yithumele
Yithumele
Mateyu 12
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=40&Chapter=12&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D12%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ibali 87: UYesu Oselula Etempileni
KHANGELA inkwenkwana ethetha nala madoda makhulu. Angabefundisi etempileni kaThixo eYerusalem. Yona inkwenkwe nguYesu. Ukhulile noko ngoku. Une-12 leminyaka ubudala.
Abefundisi bayamangaliswa kuba uYesu esazi lukhulu kangako ngoThixo nangezinto ezibhalwe eBhayibhileni. Kodwa kutheni uYosefu noMariya bengekho nje bona apha? Baphi? Masibone.
Nyaka ngamnye uYosefu uzisa intsapho yakhe eYerusalem kumthendeleko okhethekileyo wePasika. Luhambo olude ukusuka eNazarete ukuya eYerusalem. Akukho mntu unemoto, yaye noololiwe abakho. Zazingekho ezi zinto ngezo mini. Inkoliso yabantu ihamba ngeenyawo, yaye kubathabatha iintsuku ezintathu ukufika eYerusalem.
Ngoku uYosefu sele enentsapho enkulu. Ngoko kukho nabanye abaninawa noodadeboYesu ekufuneka benyanyekelwe. Ngalo nyaka uYosefu noMariya bahambe nabantwana babo kuhambo olude olubuyela ekhaya eNazarete. Bacinga ukuba uYesu uhamba nabanye abantu. Kodwa bathi bakuma ekupheleni kwaloo mini, bangamfumani uYesu. Bayamkhangela kwizizalwana nakubahlobo, kodwa akakho! Ngoko babuyela eYerusalem ukuya kumkhangela apho.
Ekugqibeleni bamfumana apha uYesu nabefundisi. Ubaphulaphule yaye ubabuza imibuzo. Bonke abantu bayamangaliswa bubulumko bukaYesu. Kodwa uMariya uthi: ‘Mntwana, yini na ukuba usenze le nto? Mna noyihlo besikhathazekile sikufuna.’
‘Benindifunela ntoni na?’ uYesu uyaphendula. ‘Beningazi na ukuba ndimele ndibe sendlwini kaBawo?’
Ewe, uYesu uyakuthanda ukuba kwindawo apho anokufunda ngoThixo. Asimele ukuba naloo mvo na nathi? Emva ekhaya eNazarete, uYesu wayesiya ezintlanganisweni zonqulo veki nganye. Kuba wayesoloko ephulaphula ngenyameko, wafunda izinto ezininzi eBhayibhileni. Masibe njengoYesu size silandele umzekelo wakhe.
Luka 2:41-52; Mateyu 13:53-56.
Imibuzo
- Mdala kangakanani uYesu kulo mfanekiso, yaye uphi?
- UYosefu wenza ntoni nentsapho yakhe minyaka le?
- Emva kokuhamba imini yonke begoduka, kutheni uYosefu noMariya bebuyela eYerusalem?
- UYosefu noMariya bamfumana phi uYesu, yaye kutheni abantu abalapho bemangalisiwe?
- Uthini uYesu kunina uMariya?
- Sinokumxelisa njani uYesu ekufundeni ngoThixo?
Imibuzo eyongezelelekileyo
- Funda uLuka 2:41-52.
Nakuba ngokoMthetho kwakumele ibe ngamadoda kuphela aya kwimisitho yaminyaka le, uYosefu noMariya babamisela wuphi umzekelo omhle abazali namhlanje? (Luka 2:41; Dut. 16:16; 31:12; IMize. 22:6)
UYesu wabamisela njani umzekelo omhle abantwana wokuthobela abazali babo? (Luka 2:51; Dut. 5:16; IMize. 23:22; Kol. 3:20)
- Funda uMateyu 13:53-56.
Ngabaphi abantakwaboYesu abane abachazwe eBhayibhileni, ababini kubo basetyenziswa njani kwibandla lamaKristu? (Mat. 13:55; IZe. 12:17; 15:6, 13; 21:18; Gal. 1:19; Yak. 1:1; Yude 1)


text:
Ngaba UThixo Ukho?
Impendulo esuka eBhayibhileni
Ewe. IBhayibhile inobungqina obubangel’ umdla bokuba uThixo ukho. Isikhuthaza ukuba sakhe ukholo kuThixo sisebenzise ‘amandla engqiqo’ kungekhona iinkolelo zonqulo. (Roma 12:1; 1 Yohane 5:20) Makhe sihlole ezi ndlela zisekelwe eBhayibhile.
Izinto ezidaliweyo zibonisa ukuba ukho uMdali. IBhayibhile ithi: “Kambe ke, ndlu nganye inomakhi wayo, kodwa lowo wazakhayo zonke izinto nguThixo.” (Hebhere 3:4) Nangona esi isisibakala esicacileyo, siyabamangalisa abantu abaninzi abafundileyo. *
Njengabantu sinomnqweno ongaphakathi wokuqonda injongo yobomi, lo mnqweno uhlala ukho kuthi enoba ezinye iinkalo zobomi zanelisiwe. Xa iBhayibhile ithetha ngawo ithi, ‘yintswelo yokomoya,’ yona ngumnqweno wokwazi nokukhonza uThixo. (Mateyu 5:3; ISityhilelo 4:11) Lo mnqweno awaneli nje ukunikela ubungqina bokuba uThixo ukho kodwa ukwabonisa ukuba nguMdali onothando ofuna siwanelise.—Mateyu 4:4.
EBhayibhileni kwabhalwa iziprofeto ngokweenkcukacha kwakude kudala ngaphambi kokuba zenzeke, ibe zazaliseka kanye njengokuba kwakuxeliwe. Ukuchana kwezi ziprofeto ngokweenkcukacha kubonisa ukuba azisuki mntwini.—2 Petros 1:21.
Ababhali beBhayibhile babenenkcazelo yesayensi eyayingaqondwa ngabantu ababephila kunye nabo. Ngokomzekelo, kude kudala, abantu abaninzi babesithi umhlaba uxhaswe zizilwanyana ezifana nendlovu, ihagu yasendle okanye inkomo. Ngokwahlukileyo koko, iBhayibhile ithi uThixo ‘uwuxhome kokungento’ umhlaba.’ (Yobhi 26:7) Ngokufanayo iBhayibhile iwuchaza ngendlela echanileyo indlela omile ngayo umhlaba xa isithi ‘sisazinge.’ (Isaya 40:22) Abantu abaninzi bathi eyona ndlela yokwazi ukuba ababhali beBhayibhile babeyifumana phi inkcazelo echane ngolu hlobo ngexesha labo kukuba bancedwa nguThixo.
IBhayibhile iphendula imibuzo emininzi, uhlobo lwemibuzo ethi xa ingaphendulekanga kakuhle, abantu baphele besithi akukho Thixo. Ngokomzekelo: ukuba uThixo unothando namandla, kutheni kukho ubungendawo obungaka ehlabathini? Kutheni unqulo lungunobangela wezinto ezimbi kunezo zilungileyo?—Tito 1:16.
^ isiqe. 4 Umfi uAllan Sandage, owayesisazi ngeenkwenkwezi wathi: “Ndikufumanisa kungenakwenzeka ukuba ucwangco olungaka [kwindalo iphela] lwabangelwa sisidubedube. Kumele ukuba kubekho umntu owayilungelelanisayo. Mna andimazi uThixo, kodwa nguye owabangela ukuba kubekho indalo, nguye owabangela ukuba kubekho zonke ezi zinto.”
Funda Okungakumbi
Yiyiphi Inyaniso Ngokuphathelele UThixo?
Ngaba ucinga ukuba uThixo ukukhathalele? Funda ngobuntu bakhe nendlela onokusondela ngaye kuye.
Ngaba Unokuyithemba IBhayibhile?
Funda ubungqina bokuba ufanele uyithembe iBhayibhile.
Umphandi Uchaza Ukholo Lwakhe
UFrédéric Dumoulin walwenyanya unqulo waza akakholelwa ukuba uThixo ukho. Ukufunda iBhayibhile nokuphanda ngendalo kumncede njani wakholelwa ukuba ukho uMdali?